
Ab Administratione 


Hoc etiam anno „Miles Immaculatae" tertio quoque mense, am- 
pliore tamen quam hucusque volumine, typis edetur. Protegente 
Virgine Immaculata , Miles” brevi tempore unoquoque mense Eius 
gloriam praedicabit. 


Sicut ab aliis nostrorum scriptorum lectoribus, ita quoque a Rev. 
Lectoribus „Militis“, quidquid oblatum fuerit accipiemus. Tota enim 
nostra actio in donis, ab amicis nostris spiritualibus ad gloriam Im- 


maculatae propagandam missis, posita est. Norma pretii annuae sub- . 


notationis infra statuitur. Omnibus tamen qui praesertim in terris mis- 


sionum nec minimum donum dare possunt, „Miles Immaculatae" li- 
bentur gratis mittetur. 


In sequentibus nationibus oblatio nostro nomine mitti potest: America Meridio- 
nalis: Banco Polaco, Polska Kasa Opieki, BUENOS AIRES, c: Tucuman 466, Konto. | 
Nr. 10.300. Belgium: Posicheckambt BRUSSEL Nr. 324554. Cecoslovacchia: Postovni - 


sporitelna PRAHA Nr. 59606. Dania: Postgirokontoret KOBENHAVN. Postkonto 


Nr. 14924. Gallia: Bureau de Chèques PARIS Nr. 1655.93. Hungaria: Scheckkonto y 


BUDAPEST Nr. 13.899. Jugoslavia: Caisse d'épargne postale BEOGRAD Nr. 66-579. 
Latvia: Bureau de Cheques postaux à RIGA Konto Nr. 4364. Polonia: PKO. WAR- 
SZAWA, Konto 150.283. Romania: BUCARESTI 24.936. 

Superiorum et Ecclesiasticae Auctoritatis permissu.. 


Director P. Maximilianus M-a Kolbe Sponsor P. Pius M-a Bartosik 


Pretium annuae subnotationis: Dona, quae quisque ex animi sententia offert, 
grato animo accipimus; norma 0.75 fr. helv. (5,50 lirae ital.) in Polonia — 0.65 zł. 

MILES IMMACULATAE 


ANNUS II JANUARIUS — MARTIUS 1939 NR. 1. (5) 


Ad Lectorem 


„Militis Immaculatae", qui id spectat, ut devotio Immaculatae 
Virginis per totum orbem terrarum propagetur, iam multa milia exem- 
plarium edita atque ad Rev. Clerum in toto mundo missa sunt. Ubi- 
que' rerrarum quam amicissime acceptus est, quod multis litteris ad 
nos scriptis ex variis orbis terrarum partibus atque missis optime com- 
probatur. En nonnullae eorum. 


Roma. 

Rev. Poter, 

Summo gaudio affectus sum, quod illud periodicum, Militem Immacalutae 
dico, cutus moderatores sibi caritatem erga nostram dilectissimam Matrem propa- 
gare proposuerumt, in lucem prolatum est. Quod consilium vehementissime com- 
probo. Utinam Illa, Cui hoc periodicum servit toti Vestro labori benedicere ad 
caritatem erga Ipsam Immaculatam imprimis inter sacerdotes promovendam 
dignetur. 


Città del Vaticano. 
Rev-me Pater, 

Gratias ago pro fasciculo Militis Immaculatae, quem huic Secretariae, obse- 
qui gratia, humamiter misisti. 

Mea itaque vota atque omina, Tibi libenter declaro, ut ista Militia Immacu- 
latae salutares fines, quos sibi proponit, plane consequatur. 

Vicariatus Apostolicus de Tatsienlou, Sikang, Sinae, Asia. 

Adm. Rev Moderator 

Gratum mihi fuit Ephemeridem, quae titulo Miles Immaculatae insignatur 
perlegere. Est enim instrumentum ad propagandum cultum erga Beatam Virgi- 
nem Matrem et incitat ad filialem pietatem in Eam, praesertim inter c'eros. 
= Opusculum erit sacerdotibus pretiosum et utile. Ibi invenient alimenta pro 
se et documenta ad promovendam devotionem Mariae inter suos fideles. 

Velis igitur, Benevole Moderator, mittas decem exemplaria Vicario Apostolico, 
cuius cura distribuentur sacerdotibus praesertim Saecularibus. 


Helvetia, Landquard, 

Rev. Directori „Militiae Immaculatae“, 

Maximo cum gaudio periodicum „Militis Immaculatae“ lingua latina editum 
accep, quod vehementer in Helvetia propagare desidero. Volo propagare perio- 
dicum in Collegiis studiosorum Helvetiae et in Conventibus religiosorum. Spero 
me quoque multos sacerdotes in Seminariis et paroeciis inventurum esse, qui 
tllud periodicum studiose legant. Cupio pariter pro meis viribus et spem habeo 
per Militiam Immaculatae multas animas Deo adducere. 


. Itaque ex toto corde nostro his omnibus lectoribus et studiosis, 
qui magna cum benignitate et amicitia nostrum periodicum censent, 
maximas gratias agimus et in posterum nostra consilia, quae sola cari- 
tate erga Virginem Immaculatam impulsi cepimus, quam optime ad 
prosperum finem perfici iubemus. 

Tum quoque magnas gratias agemus pro animadversionibus, quas 


quisque ad nos mittere velit in rebus quae ad Militem Immaculatae 


componendum pertinent. Directio „Militiae Immaculatae". 

Biblioteka Jagiellonska 


Diligentes Mariam 
diligimus Jesum 


Ad hanc quaestionem intelligendam considerandus est: 1 Amor 
Jesu erga Mariam, Matrem Suam; 2 Amor Mariae erga Jesum, Eius 
Filium Divinum; 3 Intentio nostra sive explicita sive implicita. 


AMOR JESU ERGA MARIAM 


Sanctissima Virgo est vera Mater Jesu Christi, Jesus Christus 
autem verus Eius Filius; inter Hunc Filium et Hanc Matrem existit 
dilectio, cuius magnitudinem nec homines expriment nec angeli. 


Mariam Jesu dilectam esse elucet ex hoc, quod 1º cum posset 
eligere Sibi matrem de mulieribus, elegit Mariam; 2' Hanc peculia- 
ribus exquisitisque ornavit privilegiis, donis, gratiis, virtutibus ideo- 
que praeposuit Eam omnibus creaturis. 


Privilegia Beatissimae Matris, quibus Eam amans Filius ornavit, 
varia, multa atque magnifica sunt adeo, ut neque hominum neque 
angelorum linguae valeant Immaculatae Virginis gloriam effari. 


Quorum privilegiorum numerus indefinitus est. Solemus tamen 
illum exprimere numero 12, innixi visione S. Joannis Evangelistae, 
qui vidit in extasi coronam stellarum duodecim in capite mulieris, 
quae ipsi apparuit. Sicut per duodecim tribus Israel, quos Apostoli 
in fine mundi iudicaturi sunt, omnes homines significantur, ita rursus 
19 stellae in corona Beatissimae Matris omnia Eius privilegia signi- 
ficant, etsi illa longe numerosiora sunt. 


Notiora nobis praestantioraque privilegia Mariae sunt: 1 Dig- 
nitas Matris Dei; 2 Immaculata Conceptio; 3 Intacta Virginitas; 4 Li- 
bertas ab omni peccato personali, immo etiam ab omni imperfectione; 
5 Plenitudo, in summo gradu, gratiarum, virtutum ef donorum Spiri- 

tus Sancti; 6 Assumptio in coelum cum anima et carne; 7 Dignitas 
Reginae coeli et terrae; 8 Mediatio omnium gratiarum; 9 Omnipo- 
tentia supplex; 10 Singularis potestas moribundos adiuvandi; 11 Re- 
fugium peccatorum; 12 Suavitas Eius nominis, seu, quod Deus unam- 
quamque devotam invocationem nominis Mariae gratia sua remu- 
nerat. 


Quia Jesus Christus amat Mariam tamquam Eius Filius, ideo 
omnes proprietates perfectionesque amoris filii erga matrem appli- 
candae sunt etiam amori Eius erga Mariam. Quilibet bonus filius non 
tantum ipse solus amat matrem suam conaturque delectationem ei 
afferre, sed etiam desiderat, ut alii quoque eam ament, honorent, de- 
lectationem ei afferant et opinionem voluntatemque eius aestiment 
— inde etiam Jesus diligendo Divinam Matrem suam desiderat, ut 
Eam etiam' totus mundus amet, ut omnes homines Eam cognoscant, 
venerentur, aestiment magnam Eius dignitatem, respiciant eius vo- 
pem, assimilent Ei seipsos, et omni modo delectationem Ei af- 
erant. 


Amare igitur Sanctissimam Virginem, Eam colere, honorare, au- 
gere Eius delectationem, nos ipsos Ei assimilare, ad Eius honorem Ro- 
sarium recitare, eloqui cum amore nomen Eius sanctum, invocare 
Eam in omni necessitate, ut praestet nobis auxilium et lumen, signi- 
ficat sequi mentem desiderium voluntatemque Jesu Christi. Facere 
autem id, quod Jesus vult, hoc est diligere et colere Eum Ipsum. 


„Amen dico vobis, quamdiu fecistis uni ex his fratribus meis 
minimis, mihi fecistis" Mat. 25, 40. — dixit Jesus Christus indicans 
unumquemquem mortalium. Eo magis sensus horum verborum ap- 
plicandus est Matri Eius. 


E contra, ille qui Mariam alienam reputat Eamque contemnit, 
vulnerat cor Jesu. Nullus bonus filius aequo animo potest sua mater 
contemni vel frigide tractari. Nemo regum concedit, ut ministri eius 
et subditi eum ipsum solummodo colant, matrem autem eius contem- 
nant. Statim ostendit eis se non tantum omne opprobrium pati, sed 
unamquamque efiam minimam matri suae ostensam inteneritatem 
se ita sentire, ac si ipse eius obiectum sit. Citissime intelligent aulici 
optimum modum lucrandi gratiam regis conformationem eius volun- 
tatı esse. 


Inanis ergo nonnullorum timor est, ne, dum orant ad Mariam, 
relinquant eo tempore Jesum Christum et molestiam Ei afferant. Non 
molestiam, sed laetitiam prodit vultus Salvatoris, dum videt fideles 
Sanctissimam Matrem Eius colere. Filius amans plus gaudet, quando 
matrem eius honorant, quam ut si ipse honoretur, ad minimum autem 
honorem matri praestitum censet tamquam sibi datum. Similiter 
etiam Jesus tamquam propriam habet gloriam praestitam Matri Eius. 


Perpulchre in hac materia dicunt Sancti: S. Gregorius Nicom.: 
Creator tamquam propriam habet gloriam quae datur Matri Eius. 
5. Bernardus: Minime detrahit Filio, qui Matrem eius honorat, tanto 
maior est gloria Filii, quanto magis Mater Eius honoratur. S. Alphon- 
sus M-a Liguori: Desiderium Jesu Christi est videre Matrem suam ab 

hominibus amari atque honorari. B. Ludovicus M-a Grignon: Maxi- 
mum desiderium Filii est, ut per Sanctissimam Matrem ad Eum per- 


veniamus. 


AMOR MARIAE ERGA JESUM 


Maria vere est Mater Jesu Christi, et tanto amore Eum diligit, 
quantum Summum Opus divinae Sapientiae ac Omnipotentiae at- 
tingere potest. 


Secundum theologorum doctrinam Beatissima Virgo plus et per- 
fectius amat Deum, quam omnes creaturae simul sumptae. Hic sane 
deficit noster intellectus. Facta comparatione amoris cum flamma 
ignis possumus repraesentare nobis amorem uniuscuiusque angelo- 
rum ac sanctorum sicuti flammam unius candelae et amorem Mariae 
ut fulgorem solis. , Signum magnum apparuit in caelo: mulier ami- 
cta sole et luna sub pedibus eius, et in capite eius corona stellarum 
duodecim". (Apoc. 12.1.). 


Deus, creando Beatissimam Virginem, destinavit eam Jesu. Sicut 
horologii est horas indicare, ita etiam Mariae est existere propter 
Iesum. Inde finis Mariae extrinsecus, ex Eius amore effluens, et etiam 
intrinsecus, qui est ratio Eius essendi, est lesus. 


Proindeque Maria tota in Iesu, Deo suo abdita est. Cunctae Eius 
cogitationes circa Eum versantur. Non est Ei ullum proprium studium. 
Magnum et unicum Eius desiderium est: delectationem Filii causare, 
gaudium in Eius Divino vultu afficere, multas copias animarum ad 
Eum trahere, quae magis magisque Eum glorificent. 


Mariae unicum desiderium est perpulchrum hymnum amoris ple- 
num: „Magnificat anima mea Dominum" repetere. Glorificantes ergo 
Mariam occasionem Ei praebemus, — sicut olim fecit Elisabeth, — ut 
novum actum ingentis amoris erga Suum Filium eliciat, et affectus 
Suae gratitudinis, adorationis et amoris exprimat. Quo fit, ut Mariam 
immediate honorando, Ea mediante Ipsum Iesum Christum colamus. 
Mariae actus adorationis, amoris, gratitudinis erga Filium, quorum 
nosmetipsi occasio facti sumus, nobis computantur, iuxta priacipiuia 


Causa causae fit causa causati. 


INTENTIO 


Colendo igitur Mariam, primo — adimplemus filiale desiderium. 
Iesu Christi, etsi hic et nunc huius rei prorsus immemores simus; 
secundo — Maria mediante adoramus Salvatorem, quando ad instar 
Elisabeth excitamus Beatissimam Virginem ad actus amoris et gratia- 
rum actionis erga Iesum dirigendos, etiamsi singulis casibus huius rei 
conscientiam non habeamus; tertio — expressam habemus intentio- 
nem adorandi Christum. 


Qui, adiuvante gratia Dei, amorem Iesu erga Mariam et Mariae 


erga lesum bene consideravit, hic in omnibus manifestationibus suae ` 


pietatis erga Beatissimam Virginem intentionem colendi Iesum Chri- 
stum, tum actualem tum virtualem, vel saltem habitualem semper fere 
habet. Homo rudis, qui profundius veritates sanctae nostrae fidei non 

considerat, sed pia exercitia peragere iuxta doctrinam et mentem 
Ecclesiae catholicae, intendit, eo ipso intentionem implicitam Iesum 
adorandi habet. Non quidem ille cogitat expresse de Christo, sed quia 
vult Dei Matrem iuxta doctrimam atque voluntatem Ecclesiae catholi- 
cae colere, eo ipso vult etiam Jesum Christum adorare. Nam Ecclesia 
catholica, cum honorat Mariam, semper primario et per se Deum habet 
pro fine. Dicitur, homo rudis implicite intendere gloriam Christi, nam 
ob simplicitatem cordis sui nescit expresse finem Ecclesiae catholicae 


‚neque cognovit eius doctrinam circa hanc rem versantem. Attamen 


sane non multi adeo rudes inveniuntur, quin sciant Ecclesiam, glori- 


ficando Mariam, Jesum adorare intendere. 


Ecclesia Sancta docet, finem ultimum et principalem omnis de- 


. votionis solum Deum esse. Maria est tantum creatura, non autem Deus 


— ergo finis ultimus et principalis devotionis erga Beatissimam Vir- 
ginem potest esse solus Deus, Jesus Christus, non autem Maria. 


Nonnulli abusum et excessum in devotione ardenti erga Mariam 


. videre conantur. Attamen omnis quamvis ardentissima veneratio 


Matris Dei, secundum doctrinam et intentionem Ecclesiae catholicae 
habita, non potest dici abusus vel excessus quidam. 


Ad mentem Ecclesiae catholicae finis ultimus seu principalis cul- 


‘tus, quamvis mediatus ac remotus, est semper ipse Deus. Beata Virgo 


non est nisi finis secundarius, quamquam immediatus, proximus, sed 
semper subiectus illo ultimo, — sicuti medium ad finem. Inde verum 
exercitium pietatis erga Immaculatam Virginem iuxta intentionem 
Ecclesiae catholicae non est nisi medium, instrumentum, via ad fi- 


nem, qui est Deus. Utentes apto medio ad finem nec medii neque fi- 


nis essentiam mutamus. Medium semper est medium, instrumentum 


remanet instrumentum, etiamsi ipsis quam diutissime, quam frequen- 


tissime et quam studiosissime utamur. P. Georgius. 


Beatus Ludovicus Maria Grignon“ 


servitium Immaculatae V. suscipit 


Singularis amor immotaque erga Ssmam Matrem fides — en virtutes, quas 
tota B. Ludovici vita et res gestae spirabant. Cultui B. Mariae Virginis devotus 
iam a primis pueritiae annis insigni animi ardore flagrabat. 

Quinque annorum puer rosario cotidie peragendo operam dat, aequales 
suos verbo et exemplo ad vitam castam, ad Matrem Dei ex intimo corde di- 
ligendam, ad virtutes Eius imitandas compellat, in sermonibus autem de Illa 
his semper verbis usus est: norem B. Mariae praestaret, 
„En mea optima, piissima accedebat, frequens quoque 
Mater". Uti intimum in adorandis Eius al- 
honorem et sinceris- taribus conspiciebatur. 
simum amorem in De cingulo dependebat 
Ssmam Virginem te- ei semper grande ro- 
staretur, Eius sarium, culus rei 
ssmum nomen, cum causa postea „pater 
baptizaretur, sibi magni rosarii" dici 
assumpsit. solebat. Cum alum- 

Aetate adole- nus seminarii doc- 
scente hic eius in trinis imbueretur, 
Dei Matrem amor sanctitas eius non- 
etiam atque etiam dum agnoscebatur, 
augebatur et cupi- immo mentis non 
ditas Eam quam bene sanae et pha- 
celerrime cognos- natici rigoris iuve- 
cendi instigabat eum, nis habebatur. Saepe 
ut in omnia Mariana afflictionem. et vexa- 
opera, ad quae sibi tionem coram homini- 
aditus pateret, praeci- bus pati ei contigit. 
pua diligentia incumbe- à Etiam sacerdos factus in 
ret. In unaquaque hebdo- omni fere gradu diffi- 
mada ad s-am mensam, ut ho- cultatibus et doloribus preme- 
batur, Maria enim b. Ludovico minime pepercit, quominus affligeretur. Quo fi- 
delius Ei deditus erat, eo diligentius Illa animam eius doloribus duriorem et 
politiorem reddere, voluntatem rebus adversis firmari, cor ab omnibus terrae 
rebus abripi et ad Sui immaculati Cordis exemplar conformari studebat. 


Itaque ipse bene expertus haec scripsit: ,,Quos Maria maxime dilexit, ma- 
ximos illis cruciatus parabit. In falso essemus, si, qui Matrem Dei invenisset, 
eum crucibus doloribusque vacari arbitraremur; immo atrocius aliis illum pre- 
mi neccesse est, nam Maria, mater viventium, omnibus suis liberis particulam 
ex arbore vitae impertitur. Ita haec bona Mater crucem, quam Deus animam 
portare destinavit, non aufert, sed gratiam largitur, ut eam patiens atque 
etiam laeta gestet". Atque laetus angelorum patientiam exhibuit ille Vir Divi- 
nus in tam multis tantisque crucibus portandis, quibus a Deo oneratus est. 


*) Beatus Ludovicus Maria Grignon natus est pridie Kalendas Februarias 
anni 1673 in oppido Francogallorum Monte Forti (Mont fort). Prima littererum ele- 
menta cognoscebat in Collegio Societatis lesu in Rennes, postea 20 annos natus stu- 
diis seminarii theologici sub tutela S. Sulpicii Parisiae se applicavit, ubi septem annos 
in disciplina moratus anno 1700 sacerdos consecratus est. 

Sacerdotii munus adeptus missus est Ludovicus in urbem Poitiers, ut cu- 
ram animarum in hospitali susciperet. Extemplo summo studio ad munus suum 
exsequendum adiit. Ea tamen apostolica actio minime cordi erat assectatoribus 
Ianseni, qui nihil praetermiserunt, quin ita assiduum apostolum ex urbe pel- 
lerent. Eorum artificiis factum est, ut Parisiam in hospitale vocaretur. Pedibus, 
panem mendicans longum iter continuare coactus est, impii enim eius insecta- 
tores rerum cotidiani usus et ad viam necessariarum copiam ei non fecerunt. 
Accidit aliquando, ut cum penuria cibi et membrorum lassitudine premeretur, 
iter Angerias (Angers) flecteret et locum quieti in seminario peteret, cuius 
rector olim ipsius praefectus Parisiae esset. Hic tamen ab insectatoribus inspi- 
ratus coram toto conventu inhumanissime eum tractavit et foras eiecit, Pari- 
siae simili quoque modo a priore patre suo spirituali receptus est. 


In novo negotii loco, in hospitali mente captorum, ubi 5.600 insani iace- 
bant, alacri animo laborem suscepit. Ubique intererat, omnibus aderat, omnes 
consolabatur. Ubicumque apparuisset, disseminabat clementiam et miserorum 
animos leniebat. 

Sed et hic diutius morari prohibitus est. Hospitalis enim curatores, cum 
virtus eius et auctoritas, quae apud omnes multum valebant, intolerandae sibi 
viderentur, celerrime id consecuti sunt, ut cura animarum in hospitali ei adi- 
meretur. Ita negotio et rebus, quibus vitam sustinere posset, privatus ad ele- 
emosynam descendere coatus est. Semel per diem a Sororibus regulam S. Be- 
nedicti observantibus cocto cibo adiurabatur, locus autem, ubi cubaret, tene- 


'brosus, umidus sub scala angulus erat. Sed Dei Providentia super servum Su- 


um vigilabat. Nam pauperibus hospitalis in Poitiers curantibus et peten- 
tibus episcopus tertium ei curam animarum in hoc hospitali mandavit. Sed 
invidia et odium insectatorum tum quoque Beatum loco destituerunt. Inde iam 
amplius eo officio numquam functus est, nam Deus alio eum laboris generi 
adscripsit. 

Amor magnas res perficit. Ita beatus Ludovicus satis sibi non habuit, ut 
sensu solum suum erga B. Mariam amorem praestaret, sed omnibus humanis 
rebus contemptis totum se laudi Immaculatae praedicandae dedit ita, ut ipse 
saepe praeclaris verbis praedicare solebat: „Quem ad modum Te, Mater, di- 
ligam, dicere non valeo, attamen docebo". Et re ipsa docuit. Exclamationem 


“e suo proposito natam: „Per Mariam ad Jesum" repetens peragrabat pedibus 


oppida et agros et in omnibus locis veritatem sempiternam et servitium Divinae 
Matri praedicabat. 


Hoc apostolicum negotium cum magno animarum emolumento b. Ludo- 
vicus singulari quodam modo perficiebat. 


Missio eius quaelibet spatium sex hebdomadarum amplecti solebat: ad 
viros (patres et caelebes), mulieres (matres et virgines), ad aetatem puerilem 
et pauperes. Mercedem huius laboris nullam tulit, vescebatur autem eo tantum, 
quod ex eleemosyna capiebatur. Tempore missionis cotidie cum populo Rosa- 
rium et corollam peragebat, cantica Mariae cantabat, septem processiones 
instituebat, ad quarum finem actum recitabat, quo omnes in tutelam Jesu 


. Eiusque Beatissimae Matris se dedebant. Tum cum omni praesentium turba 


promissa Baptismi solemniter renovabat et crucem in missionis memoriam | 
erigebat. 


Incredibilis earum missionum effectus; sequebantur saepissime conver- 
siones permultorum, accidebant miracula, sanationes, panis multiplicationes, - 
bilocationes et b. Ludovici extases et sim. 


Eo tempore percrebrescebat in Gallia supra dictorum Jansenistarum 
haeresis. 


B. Ludovicus Maria Grignon Dei gratia tactus penitus perniciosum hae- 
reseos periculum perspexit eo magis, quod ea non solum sacerdotes, sed etiam 
episcopi obstringebantur, qui potius iustitiam Dei, quam misericordiam et 
amorem prae oculis habebant. B. Ludovicus summa opera in vitia haeretico- 
rum refutanda incumbit, cui rei praesertim eius missiones serviebant. Opera 
eius auxilio Immaculatae innixa fructus et effectus speratos ferebat. 

Haec tamen pia et tam fructuosa Beati actio Jansenistas fugere non potuit. 
Primo clam eum opprimere conabantur et cum ea re nihil memorabile assecuti 
sunt, manifesti acerbissime eum adorti sunt, nihil inexpertum omiserunt, dum- 
modo Ludovici actionem labefacerent et missiones eius irritas darent. 

Anno 1705 episcopo annuente b. Ludovicus missionem exercebat in Poi- 
tiers et proxima regione. Missionis fructus omnem spem excesserunt. Furta 
et rapinae omissae sunt, plebs autem paenitens ad confessionis sedem fre- 
quens properabat. Attamen calumniis haeresiarcharum id debuit, ut publice 
corruptor dictus homilias praedicare vetitus et ex dioecesi pulsus sit. 


Hanc mercedem pro laboribus et abnegatione nactus non tam humilia- 
tione fractus, quam in labore ad Dei gloriam augendam impeditus b. Ludo- 
vicus Romam per Loretto viam iniit ad illius temporis papam Clementem XI, 
cui suam missionum ideam, in primis autem suam de Maria doctrinam ex- 
plicavit. Beatissimo Patri eius actio non mediocriter probanda visa est et 
cum nihil vitiosum in eius doctrina latere intellexisset, missionarium eum 
apostolicum pro Gallia nominavit. Vix tamen b. Ludovicus in regionem urbis 
Poitiers reversus urbem ipsam intraverat, cum ab episcopo urbem intra pro- 
ximas 24 horas relinquere iussus est. 


E Poitiers pulsus in suae nativitatis dioecesim profectus est et in Mont- 
fort missiones inchoavit. Sed et hic Jansenistae consilia ei clandestina strue- 
bant et apud episcopum eum accusaverunt. Iterum b. Ludovico campus suae 
operae relinquendus erat. Nihilo minus a missionibus non recessit. Sed quo 
ardor eius apostolicus intentior erat, eo maiore odio eius insectatores in eum 
invehebantur. Usque eo furoris processerunt, ut ei manus imponere pararent, 
quod tamen felici casu ad irritum cecidit. 


Labore vires superante persecutionibusque oppressus in gravem morbum 
implicitus est, qui duos menses saeviebat. Sed et hoc cruciatu ardor eius 
fervorque fracti non sunt, nam simulatque e lecto surrexit, statim ut antea 
missiones populo faciendas capessivit. Aliquando gravissima molestia affli- 
tus est. Missio enim confici coepta est. In 17-um diem confessio generalis 
renuntiata est cum — Jansenistis struentibus — ab episcopo suspenditur (id 
est a muneribus sacerdotii arcetur). Beatus summos fructus sui laboris colle- 
gisse vetitus est. Inter lacrimas et dolorem, tranquillo tamen animo, hoc 
enuntiatum accepit. 


Etiam a sibi proximis contemptu vacuus non mansit. Cum enim in 
Dinau fratri suo, sacerdoti s. Dominici, obvius verbis: „frater carissime eum 
salutavisset, iste hanc appellationem laeso animo tulit et viro divino omnem 
familiaritatis conexum rumpi oportere persuasit. 


Continuo missionum operi deditus beatus ille vir templis etiam Domini 
restaurandis atque erigendis tempus reperire poterat. Eius studio atque opera 
ecclesia in Poitiers renovata est, quam sub singulari invocatione Matris cor- 
dium et Reginae s. Rosarii consecravit. In eadem urbe novam ecclesiam ere- 
xit sub invocatione s. Joannis Evangelistae. 


Idem quoque ruinae eripuit et renovavit ecclesiam Matris Dei Dolorosae 
in Chéze, quae multis miraculis clarescebat et paulo post in solitudine San 
Malo pulchrum sacellum sub invocatione Sapientiae Dei erigendum curavit. 

Labor iste vires unius hominis sane excessit. At beatus Ludovicus rebus 
asperis non succumbebat. Remediis pecuniae carens, sacerdotum eius loci — 
saepissime sibi infestorum — auxilio egens, artificiis, insectationibus, fri- 
gori et fami oppositus loco non cessit et constanter rei perficiendae instabat. 
Ipse pecunias necessarias exigebat, lapides portabat, tigna aedium aedifican- 
darum ascendebat... et omnia ea Mariae dedicabat. 

Anno 1710 opus magni laboris innit, ut in regione Pontis Castelli (Pont. 
Chateau) Calvariam erigeret. Ingentes turbae e proxima et longinquiore 
regione hoc spectabile opus — monumentum aedificandum adiuvabant. Die 
14 septembris permissu episcopi opus consecrari parabatur. Ad eam solemni- 
tatem 20 milia hominum concurrerunt. At vespere, pridie ante consecratio- 
nem, edictum venit Ludovici XIV regis, ut Calvaria dirueretur, locus solo 
aequaretur nullaque consecratio haberetur. Ita factum. Calvaria diruta, 
locus solo tenus aequatus, Ludovicus vero e finibus dioeceseos migrare coactus. 

Ita in omni gradu. in omni incepto cruces tantum atque ludibria for- 
tunae expertus est. His tamen persecutionibus, artificiis, rebus adversis, irrita 
spe minime a via detractus est, immo ad nova incepta etiam atque etiam sti- 
mulabatur. 

Et cum inter tam multa negotia momentum otii ei incideret, ita id in 
usum covertebat, ut e lapide aut ligno statuas Divinae Matris sculperet, libros 
scriberet, cantica in honorem B. Mariae Virginis componeret. 

Manserunt illius multi de Maria libelli, qui nostris temporibus in alias lin- 
guas versi sunt. Saepissime et libentissime leguntur prae aliis duo eius opuscu- 
la: ,,De perfecta in B. Mariam Virginem devotione tractatus" anno 1712 con- 
ceptus, cum in eremo S. Eligii se inclusisset, et „Mysterium Mariae. 

Inter cetera opuscula vulgatiores b. Ludovici libelli sunt: „S. Rosarium, 
mirum conversionis et salutis mysterium", ,,De praeaeterna Sapientia medita- 
tio" et multi minores. 

Id, quod gravissimum in libellis b. Ludovici Maria Grignon nostrum ani- 
mum tangit, est: ,,Per Mariam ad lesum". ,, Maria adhuc — dicit ille — non 
sufficienter nota erat et haec est una inter alias causa, cur Iesus Christus non 
tantum notescat, in quantum id esse debeat. Iesus est finis, Maria — certissi- 
ma et brevissima ad Eum via. Si animo amplecteremur, quantae gloriae in 
Hac miranda Persona Iesus particeps fiat, conspicum appareret nobis ita artis- 
sime Illa cum Eo coniunctam esse, ut prius lux a sole, flamma ab igne divelli 
possint, prius Angeli et Sancti, quam Maria, a Christo seiungi possint". 

„In sanctitatis via prima est Maria, tum Christus, denique Deus: en tres 
gradus. Per Mariam itur ad Christum, per Christum ad Deum. Alio modo 
nec preces audientur, nec summa virtus obtinebitur, quod cotidie in Angeli 
salutatione exprimitur, cum os atque cor repetit: „Benedicta Tu et benedictus 
fructus venetris Tui". *) 

Pro tanto ardore et devotione Deus et Beatissima Virgo doloribus tantum 
et crucibus beatum suum servum temptavisse videri poterant. Attamen ita 
opinari decipi tantum est, nam pro sua parvuli in Immaculatam Virginem de- 
votione b. Ludovicus iam vivus saporem coeli gustavit. Deus ei hanc gratiam 
largitus est, ut miracula faceret et arctissime cum Iesu et Maria vitam coniun- 
ctam ageret. 

In festo Purgationis Divinae Matris, ut fideles ad Mariam diligendam 
et devotius recolendam impelleret, coepit loqui de Rosario, Subito res ino- 
pinata accidit: facies beati oratoris immutata vultum coelestem, inspiratum 


induit, candente nitore splendebat ita, ut vox ipsius tantum ab adstantibus 
agnosceretur. 


*) Ad hanc ideam propagandam duae Congregationes: pro sacerdotibus et mulieribus 
a b. Ludovico conditae sunt. 

Aliquando in Lugquon inter s. Missam beatus Ludovicus Deo praesente 
tactus post Elevationem divino afflatu in extasim translatus est et ita tres 
partes horae mansit. Videbatur item in horto, cum colloqueretur cum pul- 
cherrima, magnae staturae, albis vestibus induta Domina. Quaenam fuerit, 
ille non dixit, at ei, qui aderant, nihil dubium habebant, quin cum Divina 
Matre colloqueretur. Ceterum b. Ludovicus, cum veteri suo amico, canonico 
. Blain, anno 1714 obvius fuisset, ipse ei confessus est se aliquot annos spiri- 


tualiter praesentem in se Iesum et Mariam beatum intueri. 

, Vivus, Immaculatae indivisibiliter deditus, mortuus quoque necessitatem 
deditionis praedicare voluit. His parcissimis verbis totam suam in terra vi- 
tam claudit: „Cor meum iuxta altare mitissimae Matris sepelitote““. 


BELGIUM MARIANUM 


Rogatum est a me ut scriberem de 
devotione mariana in Belgio articu- 
Jum. Multo facilius esset plures arti- 
culos de hoc argumento typis dare. 
Nimis enim periculosam esse rem 
abundantiam verbi de ea devotione 
paucis cogere, apparet. 


Periculosius adhuc, si pulchritu- 
dini devotionis nationalis in Mariam 
nocere non velimus. 

Amor et veneratio filialis erga B. 
M. V. iam a primis saeculis christia- 
ninizationis nostri populi viget. 

Historia localis multarum civita- 
tum et pagorum ab historia alicuius 
imaginis B. M. V. incipit. Nulibi 
verbum propheticum" Beatam me di- 
cent emnes generationes" plus rea- 
lizatum videtur, quam in nostra ter- 
ra. 

In omnibus viis et angulis ruris 
nostri, immo in plateis civitatum nos- 
trarum, sive in regione flandrica 
sive in regione gallica, regnat ejus 
imago, imago Matris Dei misericor- 
dissimae, cujus brachia extensa be- 
nedictiones  effundunt  largissimas. 
Nulla est institutio pia, quae non 
sit plus minusve explicite sub ejus 
patrocinio posita. 

Loca peregrinationis sacrae extru- 
cta in honorem Dei Genitricis ubi- 
que dispersa sunt. Praecipua horum 
etiam ad extra, famam acquisierunt, 
nempe Scherpenheuvel (Montaigu), 
Halle, Tongeren, Bauraing etc. 

Marim. 
Memorare mihi . placet, nostros 
Confratres Bruxellis imaginem mi- 


raculosam in nostra ecclesia possi- 
dere magna veneratione. Imago haec 
nota est sub titulo“ O. L. Vrouw van 
Vogelenzang (Notre Dame du chant 
d'oiseaux). 


Haec et alia omnia cultus externi 
impulsum quam maximum ad for- 
mandum populum marianum dede- 
runt. 


Non mirandum ergo, quod stu- 
dium theologiae marialis elementum 
speciale extitit, quo theologi celebri 
connationales devotionem et amo- 
rem filialem erga Matrem nostram 
coelestem auxerunt et adhuc augere 
conantur. 


Natio nostra, inter primas omnium 
ad applaudendum dogma Immacula- 
tae Mariae, magnum stimulum hodie 
ad propagandum dogma Coredem- 
ptricis dat. Nisi nos mens non fallit, . 
proxima causa floris hujus dogmatis 
in potentia, fuit efficax actio Cardi- 
nalis Mercier, qui opera sua theolo- 
gos impellit, etiam problema studere 
et sententiam ferre de eo coegit. In 
suis allocutionibus ad clerum, “in 
exercitiis spiritualibus ab eo prae- 
dicatis. in omnibus occasionibus cul- 
tum Mariae Mediatricis omnium gra- 
tiarum commendabat et promovebat. 


Sacerdos flandricus, Edward Pop- 
pe, quam industrius coadjutor hujus 


N7 . 

“Faber, 


Eccleciae Principis fuit in defensio- 
nem privilegii mariani allatae. 


Jam ab anno 1919 Edward Poppe 
se ut apostolum energicum Mariae 
Mediationis se praebuit. Nonne sua 
vita marialis extructa totaliter fue- 
rit veritati huic? Videmus immo eum 
consensu ducis sui spiritualis, votum 
emendare, votum nempe, factum ad 
annum et ,sub veniali": semper et 
ubique in. suis praedicationibus de 
Mariae Mediatione aliquid dicere. 


Anno sequenti usque ad mortem 
hanc Mediationem defendere promit- 
tit. „Tota vita mihi confessio cla- 
mosa fiet Mediationis Tuae“ scri- 
psit in una epistolarum suarum. 


Incipiente anno 1921 novum perio- 
dicum marianum in lucem editum 
est „De Standaard van Maria“ quod 
vexillum in pugna adversus potentias 
infernales a Maria portatum, fuerit. 
Periodicum finem sibi proposuit: 
Mediationem B. M. V. propagare et 
explanare, insuper , Veram Devotio- 
nem erga B. M. V. „Vener. Patris 


Grignon de Monfort explicare et 


accommodare theologiae dogmaticae 
et morali, asceticae et mysticae in 
vita sacerdotali et apostolatu etc. 


Redactio et administratio hujus 
novi periodici delata est Patribus 
Congregationis Ven. Grignon de 
Monfort. Sacerdos Poppe tamen ma- 
gnus animator novae fundationis 
fuit. Consilio et se actione sua sem- 
per subsidio fuit, orabat et se sacri- 


. ficabat, apud amicos et familiares, 


preces precario petebat. 


„Pour être enthousiaste, scripsit 
notre amour de la Sainte 
Vierge n'a besoin que d'être théolo- 
gique.” 


Hunc theologicum cultus mariani 


. aspectum enucleare et in lucem pon- 


nere conati sunt varii oratores con- 
gressuum marianorum nempe Aver- 
hodii (1910) Bruxellis (1921). Hoc 
conatur adhuc annuali congressu sic 
dicto .,,Mariale “DAGEN van Ton- 


gerloo" in Flandria. Agitur ibi im- 


primis de diversis dogmatibus quoad 
Mariam. Exponuntur studia histori- 
ca, patristica et liturgica de rebus 
saepe nondum  tractatis. Minime 
obliviscitur vi pars practica et asce- 
tica cultus mariani. 


Editiones. 


Opus perpulchre Rev. Dom. J. Bit- 
tremieux, professoris Universitatis 
Lovaniensis ,,De Mediatione univer- 
sali B. M. V. quoad gratias" editum 
anno 1926, duobus annis plus duobus 
milibus exemplaribus in diveris re- 
gionibus et nationibus divulgatum 
est. 


Acceleratio, qua editiones flandri- 
cae de Mariologiae argumentis auc- 
tore Prof. A. Janssen, una alteram 
succedebant, hobis extraordinarium 
enthusiasmum tradunt in Flandria et 
Hollandia erga talia opera. 


Inter editiones marianae adnotan- 
dae sint periodici: „Middelares en 
Koning“ i. e. editio popularis propa- 
gandi movimenti Ven. Grignon de 
Monfort causa. „De Standaard van 
Maria" ut supra allata. ,, Maria Bla- 
adjes" i. e. publicationes parvae de 
rebus marianis tractantes in quoti- 
diano „De Standaard" rubrica „De 
Mariale vereld" reservatur, ubi quar- 
to decimo quoque die conspectus de 
mundo mariano datur. 


Missa propria B. M. V. omnium gra- 
tiarum Mediatricis. 


Indubitanter praemium assidui la- 
boris nostrorum connationalium pro 
dogmate Mariae Mediatricis fuisse 
fatemur: concessionem propriae Mis- 


sae et Officii B. M. V. Mediatricis. 


Nostra Universitas Catholica. 


Nostra Alma Mater Lovaniensis 
semper se distinguebat ab aliis in de- 
fensione Immaculatae Marie Virginis 
et totis viribus totisque amplectaba- 
tur visceribus.. Invenitur in antiquo 
calendario dies, Immaculatae Conce- 
ptioni B. M. V. sacer. Quae dies eis- 
dem festivitatibus ut Resurrectio 

D. N. J. C., Nativitas et Pentecostes 
gaudebat. 


Etsi Universitas, ut aliae, non ha- 
bet cathedram Theologiae Marianae, 
de facto unoquoque anno, pars quae 
respicit Mariologiam et imprimis 
pars quoad Mediationem B. M. V., 
docetur longe lateque. 


Congregationes Marianae. 


Prima Congregatio anno 1563 ab 
Jesuita flandrico P. Leunes fundata 
est. Summus Pontifex Gregorius 
XIII hanc in ,primam primariam" 
erexit. [stius congregationis sodales 
tendere volunt ad vitam christianam 
perfectam, adiuvante Maria. 


In omnibus fere vicis Flandriae 
sodalitates „puellarum“ (Jonge Do- 
chters) existunt. Quae sedes tamen, 
ubi puellae congregationes frequen- 
tant, postea institutae sunt. Congrega- 
tio mariana stricte dicta pro viris 
destinata est; ut in Germania ubi 
congregatio characterem fortem, di- 
gnitatem equestrem et fidelitatem a 
suis Sociis exigit. 


Recentissimae — nondum publicae 
datae — statisticae horum congrega- 
tionum sodalium hae sunt: 


In Flandria 


Congregationes: 

Pro viris T 12 
Pro mulieribus ea 32 
Pro juvenibus (utr. sexus) „„ 855 
Pro pueris (utr. sexus) » 160 
Pro studentib. (utr. sexus)  ,, 139 
Sodales: 

viri 2.989 
mulieres 4.488 
iuvenes 85.963 
pueri 9.631 
studentes 9.605 
Congr. total. 112.676 


In Parte Gallica Gongregationes 
fere 1.346 sunt quorum 200 pro ju- 
venibus. 

Devotio SS. Rosarii. 
Post suam nominationem in Pro- 


motorem S. S. Rosarii, R. P. Bergh- 

mans O. P., omnibus parochis in 
parte flandrica nationis litteras misit 
(+ 1600) quibus exaltavit utilitatem 
et S. S. Rosarii praestantiam. Multae 
fuerunt responsiones ad has litteras. 
Inde „Apostolatus S. S. Rosarii“ or- 
tus est i. e. Secretariatus continens 
„Confraternitates S. S. Rosarii“ et 
actionem promoventem devotionem 
Rosarii tam a Summo Pontifice PIO 
XI commendatam. Finis hujus prae- 
cipuus est: quam maxime communi 
precationi Rosarii in familia favere. 


Finis et adhibenda Exc. Episcopis 
patefactae sunt. Qui libenter benedi- 
ctionem et commendationem novo 
apostolatui mariano expanso dede- 
runt et instanter parochos collabora- 
tionem in quantum possibile roga- 
verunt. 


Eorum licentia P. Berghmans pa- 
rochos visendi confraternitates causa, 
adiit. Horum confraternitatum, 900 
vistitationem acceperunt. Quo factum 
est quod 600 sodalitates indormitae 
noviter vitam hauserunt. Circa 50 
novae institutae sunt. 


Annue ante mensem , Octobrem ad 
parochos materia mittitur, ut bene 
exeat intentio apostolatus S. S. Rosa- 
rii. Includitur oratio tractans de ar- 
gumentis, quoad devotionem Rosarii, 


aptatis specialiter nostris modernis 
temporibus. 
Sic anno 1934 tractatum est de 


Confraternitate ipsa, anno 1935 de 
S. S. Rosario et Familia, anno 1936 
de S. S. Rosario et Communismo, 
anno 1937 de S. S. Rosario et educa- 
tione juventutis. 


Unoquoque anno apostolatus Ro- 
sarii curat allocutiones per Radio 
mense Octobri. 


Non praetermittendum est quod 
omnes fere organisationes catholicae 
et sociales devotionis S. S. Rosarii 
propagationem in suis programma- 
tibus inscripserunt. 


Memoriae prodendum puto consue- 
tudinem gentis ruralis orandi Rosa- 


rium vespere in Ecclesia parochiali 
quando aliquis vicinorum diem sup- 
remum obiit. 


Militia M.I. 


Militia pacifica Mariae Immacula- 
tae etiam in Belgio orta est. Plerum- 
que in parte flandrica floret. Card. 
E. J. Van Roey novum movimentum 
benigne accepit et die 21 Octobris 
1933 sedem filialem Lovanii erexit. 
Nunc sedes et centrum nationale Mi- 
litiae Hallis prope Bruxellem extat, 
in nostro collegio franciscano pro 
juvenibus probandis educandis. Mi- 
litia hinc aspectum particularem ac- 
quirit. In Belgio nempe continua 
adest pugna pro juventutis christia- 
nisatione. Haec pugna strenue prose- 
quitur. Certum est, nos sperare ulti- 
mam victoriam, finem imponentem 
oppressioni sectariae et occassion! 
spirituali nostrae catholicae juven- 
tutis. 


Quale remedium effectum suum 
melius habeat quam malum hoc in 
suis oppugnare radicibus, acquirenda 
nempe per intercessionem Immacu- 
latae conversionem massonum. Con- 
tentio enim haec pro anima pueri 
acquirenda apud nos oninino a mas- 
sonis et „loges“ cum suis potentiis 
tenebrosis, ducitur. Reapse populus 
noster non facile capitur specie doc- 


trinarum philosophiae perversae vel 
sociologiae marxistae. 


At re negari non possit, in suis 
scholis sic dictis „neutraal“ status ju- 
ventutem educit „modo liberali. In- 
numeri sunt juvenes nihil aliud de 
re morali aut de fide catholica scien- 
tes quam a longo tempore jam abiec- 
tas objectiones. 


Favemus dictaturae. 


Ultimis temporibus ab unoquoque 
et ubique de regimine dictaturae lo- 
quitur. 


Etiam nos in nostra natione dicta- 
turam erigere volumus. At dictatura 
Christi et Immaculatae erit. Arma 
nostra nequaquam sanguinea, immo 
et fortiora et efficaciora omnibus ar- 
mis sunt. 


Erectionem Militiae M. I. in nostris 
regionibus recipimus ut „aciem ordi- 
natam" in sectam massonicam quae 
clam at non minus vehementer ani- 
mam catholicam nationis depravare 
conatur., et incuriam spiritualem ex- 
citat. Consolatio quam magna, cum 
quotidie novi milites nostro exercitui 
pacifico nomen dant. Quam aedifi- 
cant litterae perplures, quibus amor 
et affectus erga Immaculatam no- 
stram Matrem exprimitur, et quae 
saepe testimonium totalis deditionis 


in manus B. M. V. sunt. 
P. H. Nicefors O.F.M. Conv. 


„Nostra Domina de Jazlowiec" 


In Polonia, Archidioecesi Leopoliensi Latinorum, positum est parvum oppi- 
dum — ,Jaztowiec" nuncupatum ex hoc percelebre, quod ab XV aevo suae ere- 
ctionis, sedes D. Mariae Virginis vocari potest. Sed favor Dei Genitricis super hunc 
locum praecipue clarescit in turbulentissimis recentioris aevi temporibus, cum piis- 
sima et magni animi mulier mater Marcellina Darowska in Jaztowiec a. 1863, Con- 
gregationem ,,Filiarum Immaculatae Conc. B. M. V.", de educandis puellis optime 


meritam, fundaverit. 


In altari capellae, a. 1884, statua B. M. Virginis Immaculatae, ab artifice Eduar- 
do Sosnowski affabre ex marmore exsculpta collocata est, quae mox insolitis gra- 

tiis, non solum inter moniales ei earum alumnas, sed harum parentes, consangui- 
neos, cognatos, immo fidelem populum per totam Poloniam claritudine eminebat 
et nunc floret. 

Sed Immaculata in hac effigie singulariter tempore magni belli, quod in Ja- 
ziowiec ab a. 1914 — usque ad 1920. a. crudelissime saeviebat, benignissimam se 
praebuit. 

Inter duas invasiones moscoviticas et postea ukrainiticam et bolschevicam cum 
ignis totum fere oppidum combussisset, capella et monasterium intacta perman- 
serunt. Moniales, ancillae Immaculatae in grandine plumbea, imperterritae, tacite 
hymnum: Magnificat, orantes procedebant et laborabant in horto. Erant etiam ex 
militibus, ambarum copiarum, qui visione in aere supra copellam, Mulieris, veste 
alba et coeruleo pallio indutae gloriabantur. Sed magis, quam muros defendebat 
B. Virgo animas. Ad specialis lpsius gratias, numerari debet, quod multi vulnerati 
milites, ex omnibus gentibus, hic pugnantes, hac Coeleste Samaritana inspirante, 
confessiones, maxima cum contritione peragebant et Sanctissima Synaxi refecti, 
vel valitudinem obtinebant, vel felici morte moriebantur. Quo in diluvio calami- 
tatum terribilissimi nuntii de cassatione monasterii venere. 

Sed profuit Sanctissima Imperatrix, nam die 11 Julii 1919 a., quatuor decima 
legio equitum Polonorum, duce Generali Zeligowski invocante et pro tessera te- 
nente: „Nostra Domina de Jaztowiec”, famosissimam victoriam de hoste Fidei et 
* Patriae, quater exercitum Polonorum praevalente, reportavit. 

Disputari potest, utrum miles Polonus visionem coelestem Invictissimae Regi- 
nae prae oculis habuerit, ut nonnuli volunt, an ex Eius solum amore, tanta forti- 
tudine inflammatus sit ut validiorem hostem superaret, hoc tamen certum est, 
statuam B. M. V. Immaculatae militibus ignotam et in capella religiosarum occlu- 
sam, nomen legioni ,Jaztovicensis” dedisse, atque Ducissam ac Patronam exerci- 
tus proclamatam esse. Sub Cuius gloriosis auspiciis Legio statim et alias insignes 
victorias de nefandis bolschevicis reportavit. Quam ob rem grato animo legio, 
quotannis die anniversaria pugnae (2 Julii) et in Festo Immaculatae Conceptionis, 
hieme, 250 km. equestrem peregrinationem, per duos electos equites ad Jazlowiec 
peragit, qui piissime ad sancta sacramenta accedunt et maxima cum devotione 
Imagines et numismata D. M. V. ,Jaztoviecensis” pro se et suis familiis petunt et 
saepissime ut ad Mariales Sodalitates inscribantur rogant. Centurio legionis Nowa- 
cki hymnum de „Nostra Domina Jaztovicensi” composuit, quem exercitus, ut ora- 
tionem quotidianam cantat, moniales vero cum suis alumnis, tanquam proprium 
carmen receperunt. 

Sed Marianus Cultus Jazloviecensis, speciale momentum, ob influxum socia- 
lem importat. Duces enim legionis, tirones in devotione peculiari erga B. M. V. 
Immaculatam educant et militibus post servitium legionem deserentibus, pagum 
quondam destinant sub titulo et tutela Nostrae Dominae de Jaztowiec existentem. 
Congregatio Sor. Immac. Conc., cum legione, philadelphiam eamque spiritualem 
iniit. Sorores adiuvant milites orationibus et earum discipulae influxum moralem 
in familias militares exercent. 

Qui eventus non fugerunt, attentionem Archipraesulis Dioecesis Excel, ac Rssimi 
Dni Dris Boleslai Twardowski, Metropolitae Leopoliensis rit. lat, eximii Cultoris. 
Beatissimae Virginis, qui d. 2. VII. 1930, secundum mentem Decretorum Summo- 
rum Pontificum, ut indulgentiae lucrari possent, Statuae Gratiosae titulum: ,,No- 
stra Domina de Jazlowiec'" adiudicavit. 

Aggravescente ex hoc magis magisque cultu B. V., Moderatrix gen. Congrega- 


. tionis, ven. Sor. Seniora Dobrowolska, suo, suorumque sororum nomine Excell. 


Dno Archiepiscopo, supplices preces de procuranda a S. Sede coronatione sacrae 
effigiei, praesentavit. Annuit libentissime Pontifex Marianus et completis omnibus 
de iure faciendis tum ,,quoad gratias immo at miracula, quam cultum dictae sta- 
tuae" Decretum confirmationis, die 31. III. 1938 a., edidit et promulgavit. 


Gratiae insignes conscriptae numerantur hoc brevi tempore: 70, sed continuo 
influunt novae. ,Superplena graiia" est hic Virgo Immaculata. Consolatrix affli- 
ctorum corpore animoque, verificans verba Hiobi: „Oculus fui coeco et pes 
claudo" et in aegritudinibus sine ulla rerum exspectatione maxima salus. Ad tactum 
imaginis et numismati fugantur morbi, languidi curantur. Sed in aevo nostro 
desperationis et depressionis adest Eius speciale praesidium in moeroribus morali- 
bus. Testantur permulta vota quibus circumornatum est totum altare non solum 
in capella Jaztovicensi, sed in aliis domibus eiusdem Congregationis in quibus exem- 
plar „Dominae Nostrae" colitur qua palladium ordinis. 


His argumentis commotus Exc. ac Rssimus Archiepiscopus, Metropolita Dr 
Boleslaus Twardowski humillimas litteras Romam porrexit, ut miraculosa statua, 
nomine et. auctoritate Suae Sanctitatis, diademate regia deornearetur. Et cum op- 
pidum Jaztowiec, fines Bolscheviae fere attingat, indubitanter sperandum est, Im- 
maculatam „Dominam nostram Jaztoviecensem” etiam nunc antiquum serpentem 
devicturam esse. 


Quid Patres Ecclesiae in suis scriptis 


de B. V. Maria censeant 
MATER MISERICORS 


Est Deus fons aquarum viventium. Christus autem Unigenitus Dei flu- 


vius rivusque est ex perenni fonte perpetuo manans; Mariae autem fontis 


huius et rivi divinus est aquaeductus, ut Bernardus ait. Ser. super Missus 
Sanctus Laurentius a Brundusio, Opera om. Patavii 1928, V. T. p. 154. 


Ipsa est ergo aurora consurgens, pulchra ut luna, electa ut sol. ter- 
ribilis in castrorum acies ordinata. Luna lucet in nocie, aurora in diluculo, 
sol in die; nox autem est culpa. diluculum paenitentia, dies gratia. Qui ergo 
iacet in nocte culpae, respiciat lumen, deprecetur Mariam, ut ipsa per Fi- 
lium cor Eius ad compunctionem illustret... Qui vero ad diluculum paeniten- 
tiae surgit, respicat auroram, deprecetur Mariam, ut lpsa per Filium 
cor Eius ad satisfactionem illuminet... Quia vero militia est vita homi- 
nis super terram (Job. 8.).. Quicumque sentit impugnationem ab hostibus, 
vel a mundo, vel a carne. vel a daemone, respiciat castrorum aciem ordinatam, 
deprecetur Mariam, ut ipsa per Filium , mittat auxilium de sancto, et de Sion 
tueatur" (Ps. 19.). 


Sicut Eva omnes nos genuit mundo, sic Domina nostra, omnes nos ge- 
nuit coelo. 


Ser. 2 in Pentec. 

Merito igitur, o Domina ad Te respiciunt oculi universae creaturae, per 
quam et in qua et ex qua benignissima Dei manus quidquid creavit, recrea- 
vit. Ser. 6 de Assum. B. V. M. 


Sol beata Virgo est, quae nos inflammet suis precibus et exemplis et 
patrociniis, et hoc per caritatem suam copiosissimam 


Ser. 2 de Nativ. B. V. M. 


Fiducialiter et secure adeamus cum fiducia ad thronum gratiae Dei, id 
est Virginem Mariam gratia plenam et misericordia, ut misericordiam con- 
sequamur et gratiam inveniamus in auxilio oportuno. Collatio 1 de donis 

Spiritus S. n. 5. 

Thronus, in quo requievit et residet divina gratia, est Virgo Maria, ad 
quam debemus accedere cum certitudine fiduciae tamquam ad Matrem et re- 
ginam misericordiae. „Ipsa enim, ut dicit Bernardus, est peccatorum scala et 
nostra fiducia et tota ratio spei nostrae". Unde talem per ipsam apud Deum 
habemus fiduciam, ut quidquid petierimus, impetremus, si cor nostrum fu- 
erit in eius amore et dovotionis gratia stabilitum. 


Ser. 5 de Annun. B. V. M. S. Bonaventura, Op. Om. t. 9. 


Propter dignitatem maternam est Virgo Maria diligenda, veneranda et 
cum omni fiducia adeunda, tamquam summae misericordiae Mater. 
S. Bonaventura Op. Om. t. 7. Commentar. in Luc. 1, 81. 


Delectabile et suave videre Matrem clementiae et audire, quae omnibus 
delectabilis est, quae filiis suis propinat lac et mel in sua Prole, ut sit mel 
in gustu Deitatis, et lac in gustu humanitatis... Ipsa enim semper loquitur 
verba pacis et pietatis, et ideo omnibus est amabilis. 

Ser. 1 de Nativ. M. V. 

Per ipsum Filium in omnibus electis D. Virgo mittit radices suae san- 
ctificationis. Certe ‚si radix sancta, et ram" (Rom. 1l, 16); qui radicatur in 
Virgine Matre per amorem et devotionem per eam sancticatur, quia ipsa impe- 
trat eius a Filio suo sanctificationem. Numquam legi aliquem Sanctorum, qui 
non haberet specialem devotionem ad Virginem gloriosam". 


S. Bonaventura Op. Om. t. 9. Ser. de Purif. M. V. M. 


Dulcedine gratiae fuit repleta, non propter se tantum, verum etiam pro- 
pter generationum succesionem... Nam caelestis gratiae dulcedo in ipsa repo- 
sita fuit, ut omnes ad ipsam reccurerent pro impetranda gratia. 


S. Bonaventura Ser. 5. de Nativ. B. M. V. 


Ante auroram non apparent colores; sic ante Virginem nec gratiae nec 
virtutes, sed dicebatur: „Domine, in caelo misericordia tua“. 


Ser. 6 de Nativ. B. M. V. — S. Bonaventura Op. Om. t. 9. 


Ad ipsum Christum accedimus per Virginem Mariam, quae tamquam 
Mater misericordiae pro nobis ad Filium interpellat, iram Dei mitigat contra 
peccata nostra. Ser. 5, de Nativ. B. V. M. 


Sicut sol precedit et decorat corpora totius maximae mundialis, sic B. 
Virgo praecellit et docorat membra totius Ecclesiae militantis et etiam trium- 
fantis, et hoc, quia ipsa est mulier, non tantum bona, sed etiam optima, pro 
eo quod nihil deest ei de eo, quod facit ad commendationem et perfectio- 
nem bonae mulieris. Ser. 3 de Nativ. B. M. V. 

Intelligitis, quod beata Virgo dicitur fons ratione originationis bonorum. 
Ista originatio principaliter est a Deo, deinde per Christum et tertio redun- 
dat in beatam Virginem, et ideo ipsa dicitur et quarto, convenit cuilibet 
personae. quae habet diffusionem alicuis boni. Ser. i de Assump. 

Bona autem mulier ista, quae soli comparatur, non est mulier quotiescum- 
que, sed illa quae est bona simpliciter, et haec est Virgo Maria, de qua Hie- 
ronymus: „Sicut in comparatione Dei nemo bonus, ita in comparatione Ma- 
tris Domini nulla invenitur perfecta, quamvis virtutibus eximia comprobetur. 

S. Bonaventura, Op. Om. t. 9. S. 2 de Nativ. B. M. V. 

Filius infinitat matris bonitatem; infinita bonitas in Christo ut in fru- 


ctu infinitam quandam adhuc ostendit in Maria ut in arbore bonitatem. 
S. Albertus M. Mariale q. 197. 


Ave mundi spes Maria, 

Ave mitis, ave pia, 

Ave caritate plena. 

Virgo dulcis et serena, 
Sancta parens Jesu Christi 
Electa sole fuisti. 

Esse mater sine viro, 

Et lactare modo miro, 

Angelorum imperatrix, 
Peccatorum consolatrix, 
Consolare me lugentem. 
In peccatis iam petentem, 

Me defende peccatorem, 

Et ne tuum des honorem, 

Alieno et crudeli, 

Precor Te Regina coeli, 
Me habeto excusatum 


Apud Christum tuum natum: 


Cuius iram pertimesco, 

Et furorem expavesco, 

Nam peccavi illi soli. 
O Maria Virgo, noli 
Esse mihi aliena, 
Omni gratia tu plena. 

Esto custos cordis mei, 

Signa me timore Dei, 

Confer vitae sanitatem, 


Da et morum honestatem, 
Da peccata me vitare, 


O dulcedo virginalis, 

Numquam fuit, nec est talis, 

Inter natos mulierum. 
Omnium Creator rerum, 
Te elegit genitricem, 
Qui Mariam peccatricem, 

Emundavit a reatu. 

Ipse tuo me precatu, 

A peccatis cunctis tergat. 
Ne infernus me demergat. 
Eia rosa sine spina, 
Peccatorum medicina, 

Pro me Deum interpella, 

Ut me salvet a procella, 

Huius mundi tam immundi: 
Cuius finctus furibundi, 
Omni parte me impingunt, 
Et peccati zona stringunt. 

Christe Filii summi Patris 

Per amorem tuae Matris, 

Cuius venter te portavit, 
Et te dulci lacte pavit: 
Te per ipsam oro supplex, 
Quia tu es salus duplex, 

Rerum dator mundanarum, 

Atque salus animarum, 

Te nunc precor licet reus: 


Miserere mei Deus... 


Et quod iustum est amare. Innocentii III Hymnus. *) 


SERMO IN ANNUNTIATIONE B. V. MARIAE 


Ave Maria, gratia plena, Dominus tecum. Spiritus sanctus superveniet in 
te et virtus altissimi obumbrabit tibi (Luc. 1.). 

Verbum quod audistis, fratres carissimi, Dominicae annuntiationis con- 
tinet historiam, in qua Verbum, quod erat in principio apud Deum, ventu- 
rum in carne annuntiatur, sicut Joannes dicit: Verbum caro factum est et 
habitavit in nobis (Joan. 1.) Ipsum est illud verbum abbreviatum, quod 
fecit Dominus super terram, imo vere brevissimum. Nam licet in natura suae 
divinitatis incomprehensibile sit et infinitum, nostra tamen natura adeo bre- 
ve factum est, ut tegeretur velamine modici corporis, pannis involveretur, et 


*) Verba: Patres Eccl. intelligenda sunt hic sensu latissimo. 

caperetur ab utero Virginis, quod a diebus aeternitatis totus mundus capere 
non potuit. Nec immerito Verbum, quod Christus est, annuntiatur cum verbo 
salutationis, quia ipse Christus amator est nostrae salutis. Quod potes intelli- 
gere, considerata eius nativitate, vita est morte et resurectione. Nativitas enim 
eius naturam nostram purgavit, vita eius vitam nostram instruxit, mors eius 
mortem nostram destruxit, resurectio eius salutem nobis contulit. 

Propterea cum voce salutationis angelus Virginem alloquitur dicens: Ave, 
Maria, tres salutationes celebres in evangelica serie invenimus. Salutat enim 
Christus discipulos suos cum dicit: Pax vobis (Luc. 24.). Salutat angelus Ma- 
riam cum dicit: Ave, Maria, gratia plena (Luc. 1.). Salutat Elisabeth cum 
legimus: quia ascendit Maria in montana cum festinatione in domum Zacha- 
riae, et salutavit Elisabeth. Hac triplici salutatione triplex concordia nobis 
significata est, videlicet Dei ad hominem, angeli ad hominem, hominis ad ho- 
minem. Discordat enim Deus ab homine propter peccatum primae praeva- 
ricationis. Discordat angelus ab homine, quia, cum conservi in obsequio Dei 
esse debuissent, homo se subdiderat, dominio diaboli. Discordat homo ab ho- 
mine, Judaeus a gentili eo, quod iste Deum ille vero idola coleret. In prima 
erga salutatione significatur concordia Dei ad hominem, quia Deus erat in 
Christo mundum reconcilians sibi. In secunda significatur concordia angeli 
ad hominem, qui per Christum cohaeredes vitae aeternae facti sunt. In ter- 
tia significatur concordia hominis ad hominem, in una fide sociati sunt. Et 
quia haec triplex concordia per beatam Virginem facta est, dicat Deus, dicat 
angelus, dicat homo: Ave, Maria. Haec concordia, ut puto, in hoc etiam si- 
gnificata est quod nomen primae matris, id est Eva, mutatur in verbum salu- 
tationis. Siquidem hoc nomen Eva duas voces geminam miseriam humanae 
naturae pretendentes in se habet. Cum duplici enim miseria homo in hunc 
mundum nascitur, id est culpa et poena. Quando ergo nomine illo converso 
Mariae dicitur: per hoc datur intelligi quoniam per beatam Virginem, et culpa 
in veniam, et poena in gloriam commutata est. Et attende si placet quod, ave 
quandoque est vox optantis, quandoque vox orantis, quandoque vox congra- 
tulantis. Vox optantis est cum dico proximo meo: Ave, quia opto ei salutem: 
vox orantis est, cum dico: Ave Crux spetiosa. Non enim ligno salutem opto, 
quam habere non potest, sed oro ut virtus crucis salutem mihi operetur. Vox 
congratulantis est, cum modo dicit Ecclesia: Ave maria, vel cum dicit: Salve, 
sancta parens. At si diceret: congratulor, vel congaudeo tuae saluti. 


mm — — — — — —— mmm — nnn nnn ne LL. 


Ut autem ad stellam nostram revertamur, qui in mari sunt vident eam 
a remoto: qui in mundo vident eam a vicino: qui in coelo, vident eam a pro-- 
ximo. Qui aliquid videt a remoto, rem quidem videt, sed neque genus per-- 
sonam rei discernit: qui e vicino videt aliquid, rem et genus rei discernit, sed 
non personam, qui e proximo videt aliquid, et rem et genus rei et personam 
cognoscit. 

Qui ergo in mari sunt, stellam nostram a remoto respiciunt: quia homines 
in magnis criminibus vel ut in mari fluctuantes, quamvis timore supplicii, af- 
fectu tenui quandoque ad Deum, vel ad ea quae Dei sunt respiciunt tamen 
caligine peccatorum involuti a contemplatione coelestium repelluntur, sique 
nihil spiritalis gratiae in se experientes, coelestia quodammodo a longe vident, 
sed non statum nec praesentiam eorum possunt advertere. 

Justi vero qui in mundo, id est in munditia cordis positi sunt, stellam 
hanc vident vicino, quia dum sancte vivendo in coelis habent conversationem, 
per stilicidia gratiae futuram vitam praepugnantes, etiam statum sanctorum 
pro modo huius vitae concipiunt. 

qui vero in coelis sunt, stellam istam vident e proximo, quia immediate 
Deo fruentes, oculo contemplationis serenato, perspicaciter sanctorum prae- 
sentia pariter et visione delectantur. Absalon Abb. (saec. XII.) 

Mulier, sed intacta; mater, sed Virgo. Haec in utero circumdedit puerum, 
sed virum; infantem, sed Deum. O vere novum, quod hodie fecit Dominus 
super terram; quia stella solem, creatura Creatorem, filia patrem concepit. 
Hodie fecit, ut aeternus sit temporalis, simplex compositus, et immortalis sit 
mortalis. Innocentii III sermo. 

„Ave Maria", inquit (archangelus), ave, gratia plena, Dominus tecum". 
O annuntiatio mirifica! O salututio peregrina. plenitudinis copiam portans, 


et virgineum pectus illustrans! Descendit igitur angelus flammigero volatu 


micans, et Mariae domicilium simul et mentem suae claritatis fulgore col- 

lustrans. Praeveniens iudicem Praeco, tam praeclarus et mitis, tam festinus et 

properans, ut in praetorio virginitatis, quae secreta manebat in terris, suscipi 
potuisset Dominus majestatis. 

Leo Mag. In Annunt. b. Dei Genitricis et V. Mariae. 

Et accedens ad Virginem eam suaviter salutavit: Ave, inquit, gratia ple- 


. na, Dominus tecum, benedicta tu in mulieribus (Luc. 1.). 


Ave, quia per te mutabitur nomen Evae. Illa fuit plena peccato, sed 
tu plena gratia. Illa recessit a Deo, sed Dominus tecum. Illa fuit maledi- 
cta in mulieribus, sed benedicta tu in mulieribus. Fructus ventris illius fuit 
maledictus Cain, sed fructus ventris tui fuit benedictus Jesus. Per illam mors in- 
travit in orbem, sed per te vita rediit ad orbem; quia tu concipies et paries 
Filium, et vocabitur nomen eius Jesus. Innocentii III. sermo. 


De partibus Immaculatae Virginis 
in lormando ,,novo homine” 


(Ut Venerabilem Clerum in contionibus elaborandis 
adiuvemus, sub hoc titulo viva exempla e vita contem- 
poraneorum sumpta hanc rem dilucide demonstrantia 
ponemus). 

Primum curas nescientis infantiae tempus in domo parentum intermisi, 
mox longos menses in schola oppidana, denique arti fabri claustrarii me de- 
di. Idque semper sub tutela optimae Mariae, ad quam in omnibus necessita- 
tibus meis confugiebam. Quae tamen vivendi ratio non diu duravit. Utendo 
enim pessimis sociis, eorum persuasionibus obsecutus sum. Tunc primum sexto 
decalogi praecepto transgresso reus accusatus, cura parentum meorum ab- 
solutus quidem, nihilominus tam labore artis meae privatus sum. Ab hoc 
tempore in dies magis magisque peccatis indulsi, denique morbo contagioso 
infectus, non solum ad laborem suscipiendum, sed immo etiam ad ulterio- 
rem vitam inhabilis factus sum. 

Volui quidem mederi morbo, attamen labore privatus, non habui unde 
pecuniam sumerem. 

Descendi ad furandum... ab hoc anno i. e. a. 1926 per 12 annos vitam 


fere omnem in carceribus transegi. 


In Płock missus sum d. I. Februarii h. a. qua incorrigibilis, inclususque 
sum -carceri separato. Ah, si post primum facinus hoc carcere affectus essem 
certissime tam diris maculis non essem pollutus. 

Poena enim carceris communis damnato aliquoties iam punito non gra- 
vis videtur. 

Alia res est, si agitur de carcere separato. 

Quare vehementibus tentationibus urgebar ut mihi vitam adimerem: 
adeoque hanc poenam esse arbitratus, vehementi odio in Eum ferebar. 

Tunc repente stella salutis mihi illuxit. Quomodo? Nisi miraculo hoc 
explicari nequit. 

In porta cubiculi mei custos carceris stetit, exemplaria „Militis Immacu- 
latae“ manu tenens. (,,M.I.“ ephemeris est lingua polona edita gratiarum actio- 
nes pro acceptis per intercessionem Immaculatae V. gratiis contines). 

Duo exemplaria huius ephemeridis accepi, ex quibus aliqua tunc perlegi, 
sed ut diutius legerem cogi non potui. Attamen longis moris vitae separatae 
atque gravissimis tentationibus adimendae sibi vitae pressus, denuo exem- 
plar ,Militis I" in manus sumpsi atque totum perlegi. Quo facto repente 
spe vitae novae honestae repletus sum. 

Quare tot homines variis casibus mersi auxilio Immaculatae V. ex hac 
miseria salvantur? — repetebam. — Mihique soli omnis spes salutis abesset! 

Et cum oculos ad anteactam vitam meam vertissem, equidem cohorrui! 
Vita mea aeternam damnationem meruit. Per duodecim enim annos confes- 
sionem peccatorum omisi, orationem neglexi, in incastis manibus potestatis 
tenebrarum mansi. Attamen salutaris scintilla fiduciae in auxilium Refugii 
peccatorum ex quo mihi illuxit non me deseruit. Haec una res gravissima 
omnium mihi videbatur, i. e. firmum propositum salvandi animam. 

A parentibus acceptus amor Immaculatae V. potenti flamma resplen- 
duit, ex corde erupit ardens oratio... 

Saxea petra meae animae concussa orationibus ex libello precum capel- 
lano carceris accepto disiecta est. 

Appropinquabat dies Resurrectionis... Flagranter rogavi Immaculatam 
Virginem ut mihi gratiam perfectae contritionis tribueret. Eiusque auxilio 
bonam confessionem peregi, Sacraque Sinaxi recreatus sum. 

Nunc 33 vitae anno tantam laetitiam expertus sum, ut primam com- 
munionem accepisse viderer. 

Pro quibus omnibus gratiis ac per 12 annos vitae remotae a Deo eiusque 
legibus tutela, ex imo corde Immaculatae Virgini, singulari meae Patronae 
gratias ago. 

F. K. carcere coercitus. 


Pater meus catholicus quidem fuit sed a pluribus annis procul ab eccle- 
sia eiusque Sacramentis vixit. Cohabitatio cum eo domi fere impossibilis 
erat. Pro cuius conversione iam 15 a. nata incepi quotidie recitare Rosarium 
B. M. V. 

Et interdum dubitabam utrum oratione mea hoc assequi valerem, sed 
cum legebam ,Militem Immaculatae" (in lingua polona) spe denuo firmabar. 
Interea gravi morbo affectus pater meus iam morti proximus erat. Cumque 
nossem vehementem eius naturam, ex Rosario vires sumebam ad id, ut eum 
ad confessionem adhortarer. Quae omnia nihil respondens tacitus audiebat. 
Tum demum in genua provoluta Rosarium recitare incepi et credebam ora- 
tionem meam a Immaculata Virgine exaudiri debere. Et non sum decepta. 
Pater meus ipse confessarium rogavit et conciliatus cum Deo, sumpta SS. Eu- 
charistia mortuus est. 


Tu mea optima Mater exaudisti orationes meas: optime persuasa sum 
a Te conversionem patris mei peractam esse. O Mater divina! Verba defici- 
unt, ut gratissimum Tibi meum affectum exprimam pro his aliisque per in- 
tercessionem tuam acceptis gratiis! D. K. 

CHRONICA 


Civitas Vaticana 


Papa Sanctissimus duodecim lustra 
in sacramento sacerdotis feliciter 
peracta celebrat. Die 20 Decembris 
anno 1938 Papa Pius XI. duodecim 
lustra in sacramento sacerdotis felici- 
ter peracta sollemniter celebravit. 
Hoc ipso die Pater Sanctissimus Mis- 
sam sacram in sacello privato cele- 
bravit. Eodem quoque die undique 
gentium plurimae gratulationes Ro- 
mam missae sunt. Pio XI Pontifice 
Maximo numerus eorum, qui a Sede 
Apostolica ad reges aut reipublica- 
rum praesides peregre missi in variis 
orbis terrarum urbibus morantur, 
pluribus auctus est. Itaque anno 1922 
Legati Apostolici in Sinam et Afri- 
cam Meridionalem, deinde in Indosi- 
nam missi sunt (anno 1925). Anno 
1937 in Erythrea et Aethiopia, qui 
adhuc legati Apostolici vocabantur, 
inde legati Apostolici Africae Orien- 
talis Italicae nuncupantur. Item in 
Bulgaria (1931) atque in Britannia 
factum est. Itaque Pio XI Pontifice 
tomano novem Legationes Apostoli- 
cae erectae sunt. In septem et quin- 
quaginta civitatibus nunc morantur 
ei, qui Sedis Apostolicae res coram 
regibus aut rerum publicarum prae- 
sidibus gerunt. 37 viri muneribus le- 
gatorum aut ambassadorum fungun- 
tur. Qui reliqui sunt viginti numero; 
ii legati Apostolici ad res ecclesiasti- 
cas rei publicae uniuscuiusque regen- 
das vocantur. 


Ecclesiae Catholicae Summus Ponti- 
fex laborem vere aestimat. Pater San- 
ctissimus, cum se sacerdotes adirent, 
qui in posterum alterorum officiis va- 
cabunt, orationem habuit,qua pulchri- 
tudinem laboris Apostolici se maximi 
aestimare docuit. Tum Pater SS. 
quoque exposuit laborem honestum 
ab omnibus catholicis summi ponde- 
randum esse, nam labore Deo pro 
nostris peccatis satisfacimus. lesus 
Christus — dixit deinde Pater SS. 


mundum ante laboribus, post deinum 


pretiosisstmo Suo Sanguine salvum 
fecit. Prudentissime igitur faciunt ii, 
qui labores negotiaque sua diligunt, 
aestimant et colunt, nam labor ad feli- 
citatem aeternam consequencam ad- 
modum prodest, si negotia omnia a 
Deo hominibus permissa laete et hu- 
militer perficiantur. 

Quid S.S. Pater de Sancto Rosario 
dixerit. Pontifex Maximus Pius XI., 
cum quendam episcopum Francogal- 
licum hospitio exciperet haec illum 
allocutus est: „Velis Tuis sacerdoti- 
bus nunties Patrem Sanctum cotidie 
Rosarium absolvere. Quamdiu Pater 
Sanctus Rosarium suum non absolvet, 
tamdiu dies Eius non est perfectus. 


Anglia 

Novus Sedis Apostolicae ad regem 
Britannorum legatus electus est. Die 
ipso Nativitatis Domini in Collegio 
Britannico Romae a SS. Patre Pio XI. 
paulo ante ad regem Britanniae 
Legatus Sedis Apostolicae nominatus 
Reverendissimus Godfreyo episcopus 
sollemniter consecratus est. Quem 
vero illustrissimum Legatum episco- 
pum Cardinalis Carlo Rossi consecra- 
vit. Cui tam praeclaro festo plurimi 
civitatis Vaticanae magistratus inter- 
fuerunt. Reverendissimus Godfreyo 
est primus stabilis Legatus Apostoli- 
cus, qui Londyni res Ecclesiae Cat- 
holicae agit. 

Pulchrum exemplum. Milites cat- 
holici in colonia Britannorum locis 
Singapore stipendia merentes 2.400 
pondo sterlingorum templi aedifican- 
di causa locis, quae Changi dicuntur, 
dono dederunt. Cuius quidem argenti 
satis plane erit ad illud templum ex- 
truendum. 


Dania 


Primus Daniae episcopus. Pater 
Sanctissimus Praefectum Patrum or- 
dinis sancti Benedicti Patrem Th. 
Suhr Vicarium Apostolicum Daniae 
reddidit. Hic Vicarius Apostolicus 
titulo Daniae episcopi afficietur. 

Tarragona capta Missa sacra sollemniter in maximo foro illius urbis celebrata 


est, cui quinta legio Navarrensis atque oppidami interfuerunt. -Erat haec ipsa 


prima Missa sacra, quae Tarragonae inde ab initio istius belli civilis in His- 


pania gesti celebrata erat. 


A reformationis temporibus O. Th. 
Suhr est, ut videtur, primus Catholi- 
cae Ecclesiae episcopus in illa civi- 
tate. 


Gallia 


Opus a nobilissimo artifice Franco- ` 


gallico, cui nomen est Lenfant, per- 
fectum. Nuperrime Francogalliae anti 
qua in urbe Blois nova campanella 
a nobilissimo artifice Lenfant perfec- 
ta primo consecrata est. Qui illustrissi 
mus architectus iam in sua vita 13 
campanellas extruxit. Novissima ea- 
rum super ecclesiam cathedralem 
Notre — Dame dela Trinite stru- 
cta est atque quadraginta et octo cam- 
panis constat. Ponderosissima earum 
sex tonnas pondo habet — omnes 
campanae — 17 tonnas. 

Germania 


Omnes scholae, quibus religio in- 
stituebatur, in antiqua Austria pro- 
hibitae sunt. In Germania scholae 
moderatores decreverunt, ut in Au- 
stria omnes scholae publicae atque 
diversis officiis sacrae. aliique ludi, 
qui a societatibus religiosis dirige- 
bantur, publicarentur. Ad hoc quidem 
edictum perficiendum municipales so- 
cietates scholarum vocatae sunt. 


Hispania 
Sorores coenobiticae feminas in 
vincula coniectas tutela amplexae 


sunt. Nationalis Hispaniae modera- 
tores praeceperunt, ut omnium con- 
gregationum sorores coenobiticae cu- 
ram mulierum in vincula coniectarum 
haberent. Licet commemorare has 


congregationes ante bellum civile hac 
in re pariter occupatas esse. 


Hungaria 

Hungari omnem operam adhibent, 
ut sua acta hodierna nationalia sint. 
Plurimi Hungariae cives id agunt, ut 
opes Iudaeorum in unaquaque parte 
vitae publicae minuantur atque pror- 
sus reiciantur. Postremo magistratus 
publici impediverunt, ne ephemerides 
ab Iudaeis editae in cursu publico 
prodirent. Quibus in actis hodiernis 
ludaei novis rebus studebant atque 
rem publicam evertere cupiebant. 
Licet quoque commemorare 138 e- 
phemerides ab ludaeis in Hungaria 
editas in illa civitate prodire prohibi- 
tas esse. 


Italia. 


Quemadmodum in Italia res mis- 
sionaria exerceatur; Inter civitates, 
in quibus continuo novi missionarii 
efficiuntur, primum locum Italiani 
obtinent. Si ad numerum virorum, qui 
rei missionariae operam navant, at- 
tinet — Italiani secundo loco ponun- 
tur. [In re missionaria — ut in ultimis 
statisticae actis legimus — postremo 
tempore 3.260 missionarii occupati 
sunt, qui in 50 civitatibus totius orbis 
laborant et 5.633 virgines rei mis- 
sionariae addictae. Praeterito anno 
numerus missionariorum 735 per- 
sonis auctus est. His temporibus in 
Italia 150 ludi missionarii operam 
servitio Dei navant. 


Excellentissimus vir, rebus publicis 
operam dans, singulari scientia prae- 
ditus sacerdos factus est. Ex 
locis Chioti nuntiant eo in ecclesia 
Seminarii Pontificii celeberrimum fe- 
stum habitum esse. Namque nobilis 
professor Mantio Saviotti quadragin- 
ta annorum vir, singulari scientia 
praeditus, iurisprudentiae atque so- 
ciologiae admodum peritus, copiarum 
praefectus, qui novissimo magno bello 
interfuit, sacerdos est consecratus. 
Qui vero vir illustrissimus post mul- 
tos annos laboris ad quaestum et vi- 
tae cultum relate sensit sibi in servi- 


tium Dei reddendum esse. Reveren- 
dissimus  Saviotti variis partibus 
Italiae regis procurator atque partis 
faschisticae vir familiarissimus, cui 
varia singularia mandata partis mo- 
deratores commisserant. 


De ordinandis tribunalibus eccle- 
siasticis Italiae pro causis nullitatis 
matrimonii decidendis. In Italia, ubi, 
ob magnum dioecesium numerum, 
permultae parvo territorio exiguoque 
clero constant, gravi immo quando- 
que insuperabili difficultate afficiun- 
tur Ordinarii in officialibus et iudici- 
bus vere peritis suo tribunali prae- 
ponendis. 


Quapropter Pius PP. XI Motu Pro- 
prio statuit: 

Singula quaeque Regio Conciliaris 
(18) seu Ecclesiastica Italiae consti- 
tuet circumscriptionem unicam unum- 
que habebit regionale tribunal quoad 
tractationem et decisionem causarum 
de nullitate matrimoniorum. 


Officiales, | iudices, promotores 
iustitiae, defensores vinculi aliique 
administri horum tribunalium — ex- 
cepto tribunali Vicariatus | Urbis, 
cuius Officialis, iudices. etc. ab ipso 
Summo Pontifice, proponente Emi- 
nentissimo Cardinali Urbis Vicario, 
nominabuntur — deligendi sunt et 
constituendi, ad definitum tempus, ab 
Exmis Ordinarris in Coetibus Regio- 
nalibus. 


Horum tribunalium iura et officia 
necnon practicam agendi rationem 
Sacra Congregatio de Disciplina Sa- 
cramentorum definiet, etiam circa 
tempus quo quae supra statuimus 
executioni demandanda sint, necnon 
circa normas temporarias relate ad 
causas pendentes. 


Sacra Congregatio de Disciplina 
Sacramentorum vigilem sedulamque, 
pro suo munere, det operam, ut tum 
Officiales, tum iudices, tum, prae- 
sertim, promotores iustitiae et vinculi 
defensores muneribus suis rite navi- 
terque perfungantur iuxta normas ab 
eadem S. C. aditas vel edendas. 

Statua Beatissimae Mariae Virginis 
in portu aéronautico Guidoniae posita 
est. Decimus December — dies festus 
Matris Dei Lorettanensis magna cum 
pompa — ut dies Patronae aéronauta- 
rum celebratus est. Hac in ipsa urbe 
aéronautica nuper aedificata, Guido- 
niam dico, quae centrum Italianorum 
studiorum rei aéronauticae est, cele- 
berrimum festum habitum est. lllo 
quoque die Guidoniam aéroplano e- 
xemplar venerabilis statuae Matris 
Dei Lorettanensis advectum est. In 
portu aéronautico Guidoniae illam 
statuam ordinarius Episcopus publicis 
et aeronauticis magistratibus comita- 
tus exspectabat. In ecclesiam paroe- 
cialem Guidoniae signum illud B. 
Mariae Virginis ab ipsis aéronautis 
allatum est. Milites aeronautici ad 
viam instructi Sacrae Statuae debitos 
amplissimos honores tribuerunt. 


Dies festus, quo flores Immaculatae 
Virgini dono offeruntur. Die octavo 
Decembris Romae plurimi pueri ac 
puellae iam prima mane flores mani- 
bus tenentes in arenam quae „Piazza 
“Spagna appcllatur properant. Qui 
quidem liberi magna cum pietate ad 
illam columnam accedunt, quae in 
medio foro alta atque excelsa posita 
“est. In summa hac columna pulcheri- 
ma statua lmmaculatae Matris Dei 
spectatur. Sub eius radicibus pulcher- 
rimi flores positi sunt — qui ex imo 
corde iuvenilium atque innocentium 
puerorum dono dati sunt. Itaque iu- 
venes pueribus parentum ac praece- 
ptorum maxime confirmantur, quo- 
niam Immaculatae Matris Dei opera 
multis gratis afficiuntur. (Vide im- 
maginem in ultima pagina impres- 
sam). 


Maxima campanella in toto orbe 
terrarum in Italia extruetur. Mus- 
solini, Italiae moderator, cuidam il- 
lustrissimo architectoni Italo prae- 
cepit, ut sibi rationes campanellae 
super ecclesiam cathedralem Medio- 
lanensem struendae proponeret Ar- 
chitecton, cui est nomen Vico Vigano, 
summus artifex novae Italorum archi- 

tecturae aestimatur. Quod quidem 
consilium campanellae struendae iam 
tempore proximo perfici iussum est, 
ita ut aedificium ante annum 1942 
extremum ad finem perduceretur. Ar- 
tifex ille cogitat hanc campanellam 
struere iuxta ecclesiam cathedralem 
Mediolanensem stylo gothico, qui 
dicitur. Insigne aedificium marmore 
candido sicut ipsa ecclesia cathedralis 
exornabitur. Campanella haec altitu- 
dine erit 164 metrorum, in summo 
vero aedificio signum Madonnae 
usque ad altitudinem metrorum sexa- 
ginta extruetur. Secundum aedificii 
magnitudinem fundamenta quoque 
lacentur. Quae mole ferrobetonica 
constabunt cubitu quattuordecim 
milium metrorum cubicorum. Ad tur- 
rim extruendam plus quam novem 
milibus metrorum cubicorum betoni 
opus erit. Praeter haec ad structuram 
movendam quattuor milia tonnarum 
ferri et 2.500 metrorum cubicorum 
albi marmoris addentur. In funda- 
mentis turris cella quaedam institue- 
tur, octo et dimidium metrum sub 
basi eiusdem turris abdita. Qua in 
cella eorum corpora sepulchris con- 
dentur, qui de republica bene meriti - 
sunt. Muri illius turris sculpturis pla- 
nis et anaglyptis ornabuntur. Ipsa 
campanella, id est cella, ubi campa- 
nae ponentur, supra 80 metra statue- 
tur. Ibi duodeviginti campanae ingen- 
tes pendebunt a summis in hac arte 
artificibus atque ex optimo aere per- 
fectae. In eodem aedificio supra 135 
metra pulcherrima aula ponetur. Inde 
pulcherrimus regionis visus patebit. 
Etiam altior (supra 140 metra) qui- 
dem ponetur , Ara patriae", quae di- 
citur. Summa turris sub Madonnae 
quidem signo turriculis pluribus ex- 
ornabitur. Turriculae illae in vertici- 
bus statuas virorum excellentium, 
sanctorum, profanorum habebunt. . 
Exempli gratia habebis statuam Iulii 
Caesaris, Augusti, Vergilii, Columbi, 
Alighierii Dante, Michaelis Angeli, 


Leonardi da Vinci multorumque alio- 
rum. Haec maxima in orbe terrarum 
campanella 60.000.000 lirarum stabit. 
Illi sumptus partim ex aerario publi- 
co, partim ex privatorum donis ex- 
aequabuntur. 


Irlandia 

Quot sacerdotes in Irlandia sint? 
Numerus sacerdotum saecularium at- 
que monachorum 18.416 viros attin- 
git. Qui numerus maior est numero 
magistrorum etiamque amplior viro- 
rum, qui in militia versantur. Sacer- 
dotes Irlandiae ad ingenia omnium 
civium conformanda plurimum con- 
ferunt. Hi ubique videntur atque ab 
omnibus coluntur. Clericus nullum 
stipendium ex aerario publico accipit 
ac propterea nulli succumbit. Reli- 
gione Christiana in Irlandia omnia, 
quae fiunt in vita publica, continen- 
tur. Hac in civitate rarissima sunt 
furta, fraudes et rapinae. Ecclesias 
omnes fere frequentant, plurimi quo- 
que catholici Sanctissimam Eucharis- 
tiam sumunt. Irlandiae cives sunt 
superstitione liberi, in Deo honorando 
simplices, veraces. 

Helen Landroth fidem catholicam 
professa est. In ecclesia sancti Fran- 
cisci Xaverii in capite Irlandiae Dub- 
lin nuperrime sollemniter fidem ca- 
tholicam professa est nobilissima scri- 
ptor Americana Helen Landroth at- 
que ab erroribus protestantismi palam 
se abstinuit. Quae quidem nobilis 
mulier memorabilem fabulam, reli- 
gione Christiana magna ex parte im- 
butam, scripsit, etsi dum hanc fabu- 
lam scribebat, protestans fuit. 


Polonia 
Anno millesimo nongentesimo 

undequadragesimo ei, qui Soda- 

litioni Marianae praesunt, consti- 


tuent tres „Septimanas Marianas“, 
quarum duae rebus feminarum sacrae 
erunt et una viris illi societati adscri- 
ptis. Itaque haec quidem ,Septima- 
nae" hunc in finem constituuntur, ut 


decreta Primi Poloniae Episcoporum 
Concilii melius agnoscantur et dili- 
gentius perficiantur. 


Russia 


Concilium atheorum in Russia ha- 
bitum est. In Actis hodiernis Russiae 
publicis legimus die duodecimo Ja- 
nuarii 1939 anno magnum congres- 
sum societatum athearum ex universa 
Russia, „rubra Hispania et Mexico 
Moscuae habitum esse. Participes 
autem istius concili id spectavisse, 
ut viribus consociatis fundamenta re- 
ligionis Christianae funditus everte- 
rent. 


Atheae imagines cinematographicae 
a militibus Sovieticis spectabuntur. 
Ut in Actis Publicis Sovieticarum Co- 
piarum, quae „Krasnaja Zwiezda“ 
appellantur, legimus-mederatores po- 
litici , rubrarum" copiarum ad omnes 
circulos militares in Russia sitos plu- 
rimas imagines cinematographicas ad 
diligentiam atheismi militum Sovieti- 
corum confirmandam miserunt. 


Russiae moderatores missionarios 
impugnant. Athei sovietici non solum 
id enituntur, ut religio Christiana ex 
animis hominum evertatur, sed etiam 
omni modo rei missionariae obstant. 
Quam ob rem nunc in Russia specia- 
les cursus instituuntur, quibus specia- 
les agitatores ex civitatibus, quibus 
coloniae sunt, educentur; qui vero 
agitatores missionarios  impedient, 
quominus paganos ad veram Dei reli- 
gionem adducant. 


Bona congregationibus religiones 
adscripta a Russis publicata sunt. In: 
ephemeride Sovietica, quae „Atheus 
inscribitur, legimus in universis Rus- - 
siae regionibus 673 coenobia schisma- 
tica esse publicata. Pretium pecuniae, 
quae ex illis bonis publicatis acquisita 
est, quaeque in Tabulis Mensae Num- 
mariae collocata erat, 4 billiones et 
300 milia milium aureorum attingit. 
Praeterea 436 magna latifundia, quae 
coenobiorum erant, 1.112 minora bo- 

na rustica, 277 valetudinaria et plus 
quam 900 milia ingerum fundi publi- 
cata sunt. 


America 


In aéroplano capella instituetur. 
Comperimus locis East St. Louis in 
Canada specialem aéroplanum strui, 
qui ara et vestibus liturgicis exorana- 
bitur. Itaque haec erit capella „ala- 
ta". Quem vero aéroplanum perficere 
Societas Missionaria iussa est (Rev. 
Paul Schulte's Missionary Vehicular 
Association). Quae quidem societas 
lam duodecim aeroplanos habet, qui 
rei missionariae utilitatem ferunt. 
Novus aeroplanus hoc anno vere 
aedificabitur. 


Devotio Mariae, Matris Dei, in al- 
tero hemisphaerio crescit. In nobili 
Americae Septentrionalis - Chicago 
perpetuae preces ad Beatissimam Ma- 
riam Virginem Dolorosam perferun- 
tur. Haec tam sollemnis caerimonia 
unaquaque feria V repetita tanta lae- 
titia accepta est, ut magistratus, qui- 
bus disciplinae publicae cura deman- 
data est, cogerentur accire securitatis 
publicae custodes disciplinae inter 
fideles hanc ecclesiam adeuntes con- 
servandae causa. 


Classis Argentinae sub tutela Imma 
culatae. Minister classis Argentinae 
in singularem fidem ac tutelam Imma 
culatae Matris Dei classem reipubli- 
cae Argentinorum tradidit. Itaque 
nunc Beatissima Dei Mater ab Argen- 
tinae nautis ut „Stella Maris“ nuncu- 
pabitur atque coletur. 


Australia 
Catholici Australiam incolentes 
„sacrae Scripturae  Investigatores" 


odio prosequuntur. Ex oppido Austra- 
liae, quod Sydney appellatur, com- 
perimus ducem sectae „Sacrae Scri- 
pturae [nvestigatorum", infamem iu- 
dicem Rutheford, civitates Australiae 
deserere coactum esse, quoniam prop- 
ter sua turpissima facinora tum apud 

catholicos cum quoque apud protes- 
tantes in summam invidiam incidit. 
Cum vero ei multa agitanti nihil pro- 
cessisset graviter exacerbatus fines 
Australiae deseruit, atque omnia scri- 
pta, quae id spectabant, ut religio 
Christiana extingueretur, secum „ li- 
beraliter" portavit. Quo factum est, 
ut sua versuta doctrina ab omnibus 
contemneretur. 


Africa 


Signum crucis Christi in monte 
Termaber consecratum est. Reveren- 
dissimus Castallani regis vicario Ae- 
thiopiae praesente magna cum sollem- 
nitate crucem tredecim metrorum al- 
titudine consecravit; quae quidem 
crux in summo monte Termaber al- 
titudine 3.800 metrorum posita est 
inter Addis-Abeba et Dessis. 


Vita et mores illius militum praefecti. 
provincialis, qui iam mortuus est, dili- 
gentissime ünquiruntur. Qui vero fortis- 
simus sacerdos vitam in Sahara in soli- 
tudine primum egerat deinde autem pro 
Christo a paganis omnibus suppliciis 
cruciatus diem supernum obiit. Itaque 
Praefectus Sedis Apostolicae reverendis- 
simus Nouet ex ordine Patrum Alborum 
loca, quae Ain-Sefra appellantur, adiit, 
ubi pater Foucauld pro Christo sangui- 
nem profudit, ut colligeret documenta 
postremae eius vitae. 


Missiones. 


Aegypti in Francogallia Minister 
missionarios catholicos summis laudi- 
bus extulit. Minister Aegypti, Prae- 
sidenti Francogaliae adscriptus Fak- 
hry Passa orationem in quodam con- 
cilio diplomatico habuit, qua summis 
laudibus Francogallos miisionarios 
catholicos extulit et exposuit rem mis- 
sionariam maximi ponderis ac mo- 
menti esse. 


Antrum Immaculatae a leprosis in 
insula Ceylon'i structum est. In insula 
Ceylon', locis, quae Mantivu dicun- 
tur, in dioecesi Trincomalie sitis ab 
ipsis leprosis grotta Immaculatae Dei 


Genitricis Lourdensis fabricata est. 
Quae grotta ex lapidibus manibus 
morbo elephantico correptorum lepra 
putescentibus confecta est. Hi quoque 
miserrimi homines ipsi magnos lapi- 
dum truncos ex locis longinquis tule- 
runt. Anno praeterito haec tam nobilis 
grotta magna cum caerimonia con- 
secrata est. Itaque haec celebrationes, 
tum quoque et pietas leprosorum ma- 
gnam paganorum admirationem mo- 
verunt. 


Indiana ecclesia in saxo ex loco 
Lourdensi portato posita est. Locis 
Bangalore Legatus Apostolicus Indiis 
destinatus, archiepiscopus Leo Kier- 
kels magna turba fidelium etiam dis- 
sidentium et paganorum praesente no- 
vum pulcherrimum templum catholi- 
cum consecravit. Fas est commemora- 
re illam ecclesiam in magno saxo 
Lourdensi a parocho O. Noronho de 
monte Pyraeneo advecto structam es- 
se. Prima peregrinatio religiosa ad 
loca sancta in Lourdes sita anno mil- 
lesimo nongentesimo tricesimo tertio 
ab Indianis facta est. 


In Africa numerus catholicorum 
crescit. Regio prope lacum Tanganica 
in Africa sita, ubi quinquaginta annis 
ante servi venibant, his temporibus o- 
pera Apostolica Patrum Alborum illis 
locis catholicismus florentissime vi- 
get. Itaque Urandi et Uranda — locis, 
quae sub potestate Belgarum sunt, nu- 
merus catholicorum decem novissimis 
annis trecentis milibus confessorum 
auctus est. 


Numerus sacerdotum indigenarum 
quotannis crescit. Quinquaginta annis 
ante in duobus vicariatibus Apostoli- 
cis provinciae Hopech exigua pars 
sacerdotum indigenarum fuit. Itaque 
in Vicariatu Apostolico Pekin'i ali- 
quot solum sacerdotes indigenae ex- 
titerunt. In regione, quae, Chentingfu 
appellatur, alumni Seminariorum cle- 
ricorum rarissimi fuerunt. Attamen 
ut in Actis 1937 anni statisticae in 
lucem prolatis legimus, in eadem re- 
gione, quae decem provincias missio- 


narias nunc continet, existunt iam 
351 alumni, 540 pueri, qui in Semi- 
nariis minoribus instituuntur, atque 
170 discipuli, qui in scholis „praepa- 
rativis" edocentur. In provincia Ho- 
pech iam septem episcopi nominati 
sunt viri illius regionis. 

Numerus episcoporum et sacerdotum 
indigenarum non solum in laponia, 
Sina, Indiis, sed etiam in Indosina, 
ubi nunc iam tres episcopi illius gene- 
ris atque 1.226 sacerdotes creati sunt. 
Jamvero horum episcoporum minimus 
natu est paulo ante consecratus reve- 
rendissimus Ngo-dich- Thuc, vir qua- 
dragesimum annum agens haud ob- 
scura familia superiorum magistra- 
tuum natus. 


Linter Eskimosi — capella B. Ma- 
riae. Nobilis regionum septentriona- 
lium missionarius reverendissimus O. 
Bernard in sua peregrinatione missio- 
naria loca, quae Riuvak appellantur, 
adiit, ubi ipse mirabilem Mariae Ma- 
tris Dei capellam construxit. Quae 
quidem capella est scapha Eskimosi, 
atque ex piscium squamis confecta est. 


Classis missionaria. Vicariatus Apo 
stolicus locis, quae Rabaul appellan- 
tur, varia negotia perficiendi causa 
quinque magnas lintres vi mechanica 
motas habet, quibus quinquaginta ton 
nae oneris naviculari transportari 
possunt. Fas est memorare has lintres 
omnibus finitimis stationibus missio- 
nariis utilitati esse. Praeterea missio- 
nari undeviginti minoribus lintribus 
vi mechanica motis utuntur, quibus 
longa ad missionariam rem exercen- 
dam itinera fieri possunt. 


Praefecturarum et Vicariatuum mu- 
tationes: A Praefectura Ap. de Yung- 
chowfu territorii pars seiuncta est, 
ex qua nova Praefectura Apostolica 
„De Paoking" nuncupanda erecta 
et Fratrum Minorum Ordini Con- 
credita est. 


De Calabar Praefectura Apostolica 
dismembrata et nova Praefectura 
Apostolica ,,De Ogoja" erecta est. 

Missio „Sui luris" de Tukuyu in 
Praefecturam Apostolicam, eodem 
servato nomine, evecta est. Item Mis- 
sio „sui iuris“ de Shaowu in Sinis ad 
Praefecturae Apostolicae gradum et 
dignitatem, endem servato nomine, 
evecta est. 


Praefectura Apostolica insularum 
Mayottae, Nossibeae et Commorae 
„de Ambania“ nuncupantur. 


Territori pars tum a  Vicariatu 
Apostolico de Eshowe tum a Prae- 
fectura Apostolica de Lydenburg 
separata et Prafecturae Apostolicae 
de Swaziland adnecta est. 


A Vicariatu Apostolico Borneae 
Hollandicae pars seiuncta est, quae 
in Praefecturam Apostolicam nomine 
de Bandjermasin est erecta. 


Vicariatus Apostolicus de Laos est 
dismembratus et nova erecta est 
Praefectura Apostolica de Vientiane 
et Luang - Prabang. 


Varia 


Sanctum Eminentissimorum Cardi- 
lium Concilium. Ex novissimis Actis 
Apostolicis certiores fimus hoc tem- 
pore, cum Eminentissimus Cardinalis 
Kakowski mortuus esset, numerum 
Sancti Eminentissimorum  Cardina- 
lium Concilii sexaginta duos viros at- 
tingere, quo in numero [Italiani unde- 
quadraginta viros Purpuratos habent, 
viginti septem autem in exteris natio- 
nibus. Inter exteros Cardinales pluri- 
mi l'rancogalli sunt, (6), secundo loco 
Germani ponuntur (5), tum Hispani 
(3), deinde Americae Septentrionalis 
(3), postremo autem loco ceterae na- 
tiones collocantur (1). Anno 1938 
septem Cardinales vita decesserunt 
et Summo Pontifice Pio XI regnante 
septuaginta et septem viri Purpurati 
mortui sunt, quorum quattuor et vi- 
ginti ab hoc ipso Patre Sanctissimo 
nominati. 


Frumentum comburitur, cum plurimi 
homines fame moriuntur. Ut in Actis, 
quae in rerum civilium cognitione ver- 

santur, declaratum est in toto orbe ter- 
rarum circiter 500 milia milium homi- 
num famem et inopiam patiuntur. Quo- 
tannis autem circiter 200 milia homi- 
num fame moriuniur. Anno millesimo 
nongentesimo tricesimo tertio annonae 
inopia in Russia, Chinis et Indiis 2,4 
milia milium hominum fame confecti 
sunt. Dum haec geruntur, in Civitatibus 
Americae Confoederatis, Canada et Ar- 
gentina frumentum comburitur, ne mi- 
nus annonae pretium fiat. 


Fortíssimus quidam puer, ne sanctae 
reliquiae polluerentur, impedivit. In ec- 
clesia paroeciali Alcorae, urbe Hispa- 
niae multos annos abhinc reliquiae 
beati lohannis Babtistae Deltrani, paro- 
chi urbis supra commemoratae asser- 
vabantur; qui quidem pius sacerdos ini- 
lio saeculi XVI sanctus moriuus est. 
Cum magistratus publici rebus atheo- 
rum studentes ibi regnarent, communi- 
stae illius sacerdotis sepulcrum aperue- 
runt et in animo habuere reliquias di- 
ripere easque dehonestare. Tum vero 
quidam fortis ac strenuus puer pericu- 
lum  sacrilegae  profanalionis arcuit, 
nam noctu nullo perspiciente in ec- 
clesiam intravit et inde reliquias ab- 
stulit. Quae quidem reliquiae deinde 
a parentibus illius pueri duobus annis 
sedulo custodiebantur, dum atheorum 
principes illa in regione imperium tene- 
bant. Nunc autem reliquiae beati sacer- 
dotis solemniter iterum in eandem ec- 
clesiam translatae sunt. 


Statistica, quae omnes dolore afficit. 
In ultimis statisticae Actis in Franco- 
gallia allatum est primo trimestri huius 
anni multo plures homines mortuos es- 
se ac divortiis seiunctos discessisse, 
quam natos et matrimoniis coniunctos 
esse. Numeri hi afferuntur: 1) trimestre 
1937 anni: nati sunt 158.607 liberi — 
mortui autem sunt 177.671; matrimonio 
coniuncti sunt — 55.001, — divortiis 
seiuncti 5.206 homines. Primum trime- 
stre 1938 anni: nati sunt 157.253, mor- 
twi sunt 192,937, — matrimoniis coniun- 
cti — 54.639, — divortiis distracti 5.281 
homines. 

MILITIA IMMACULATAE (M. I). 


„Ipsa conteret caput tuum“. „Cunctas haereses Sola interemisti in 
Gen. III. 15. universo mundo“. Off. B. M. V. 


I = Finis: Quaerere conversionem peccatorum, haereticorum, 
schismaticorum, iudaeorum etc. et praesertim massonum et sancti- 
ficationem omnium, sub patrocinio B. M. V. Immaculatae Eaque 
mediante. 

II — Conditiones: 1) Totalis suimetipsius B. M. V. Immaculatae 
oblatio, tamquam instrumenti in immaculatis Eius manibus. 

2) Gestare ,,Numisma Miraculosum”. 

III — Media: 1) In quantum fieri potest, saltem semel quotidie 
Immaculatam iaculatoria oratiuncula: ,O Maria sine peccato con- 
cepta, ora pro nobis, qui ad Te recurrimus et pro omnibus, qui ad 
Te non recurrunt et praesertim pro massonibus”, exorare. 

2) Zelo et prudentiae singulorum relinquitur, ut unusquisque 
secundum conditiones status et temporis promoveat finis assecutio- 
nem; praesertim vero commendatur ,,Numisma Miraculosum”. 

N. B. 1) Media (sub nr. III) habent solum vim consilii; solo amore 
sine limite erga Sacratissimum Cor Jesu, ut Ei quam plurimas animas 
quam strictissime per Immaculatam uniamus, moveamur. 


ACTUS CONSECRATIONIS B. M. VIRGINIS IMMACULATAE. 


O Immaculata coeli et terrae Regina, Refugium peccatorum et 
Mater nostra dilectissima, Tu cui Deus totum ordinem misericordiae 
committere voluit, ego N.N. indignus peccator ad pedes Tuos me 
provolvo suppliciter petens, ut me totum et totaliter tamquam rem 


. et proprietatem Tuam assumere, et secundum tuam voluntatem cum 


omnibus facultatibus animae et corporis, cum tofa vita, morte et 
aeternitate mea, disponere digneris. Utaris etiam, si hoc Tibi placet, 
me totum et totaliter ad hoc quod de Te dictum est „Ipsa conteret 
caput tuum" et „Cunctas haereses sola interemisti in universo mun- 
do" exequendum, ut in Tua Immaculata et misericordissima manu 
aptum sim instrumentum ad gloriam tuam in tot deviatis et tepidis 
animis introducendam et quam maxime augmentandam et ita dulcis- ` 
simum Regnum SS-mi Cordis Jesu quam maxime extendendum, ubi 
enim Tu intras ibi gratiam conversionis et sanctificationis impetras; 
per Tuas enim manus omnes ad nos gratiae ex Corde SS-mo Jesu 


perveniunt. Dignare me laudare Te, Virgo Sacrata, 


Da mihi virtutem contra hostes Tuos. 

